|  |
| --- |
| Dette dokument er den godkendte produktinformation for Xgeva. Ændringerne siden den foregående procedure, der berører produktinformationen (EMEA/H/C/002173/IB/0086/G), er understreget.  Yderligere oplysninger findes på Det Europæiske Lægemiddelagenturs webside: <https://www.ema.europa.eu/en/medicines/human/EPAR/xgeva> |

**BILAG I**

PRODUKTRESUMÉ

**1. LÆGEMIDLETS NAVN**

XGEVA 120 mg injektionsvæske, opløsning

XGEVA 120 mg injektionsvæske, opløsning i fyldt injektionssprøjte

**2. KVALITATIV OG KVANTITATIV SAMMENSÆTNING**

Hvert hætteglas indeholder 120 mg denosumab i 1,7 ml opløsning (70 mg/ml).

Hver fyldt injektionssprøjte indeholder 120 mg denosumab i 1,0 ml opløsning (120 mg/ml).

Denosumab er et humant monoklonalt IgG2-antistof, der er fremstillet i en cellelinje fra pattedyr (ovarieceller fra kinesiske hamstre) ved hjælp af rekombinant DNA-teknologi.

Hjælpestof, som behandleren skal være opmærksom på

Hver 1,7 ml opløsning indeholder 78 mg sorbitol (E420).

Hver 1,0 ml opløsning indeholder 37 mg sorbitol (E420) og 6,1 mg L‑phenylalanin.

Alle hjælpestoffer er anført under pkt. 6.1.

**3. LÆGEMIDDELFORM**

XGEVA 120 mg injektionsvæske, opløsning

Injektionsvæske, opløsning (injektionsvæske).

XGEVA 120 mg injektionsvæske, opløsning i fyldt injektionssprøjte

Injektionsvæske, opløsning (injektionsvæske).

Klar, farveløs til let gul opløsning. Kan indeholde spormængder af gennemsigtige til hvide proteinlignende partikler.

**4. KLINISKE OPLYSNINGER**

4.1 Terapeutiske indikationer

Forebyggelse af knoglerelaterede hændelser (patologisk fraktur, strålebehandling af knogle, rygmarvskompression eller operation af knogle) hos voksne med fremskreden malignitet med involvering af knogle (se pkt. 5.1).

Behandling af voksne og knoglemæssigt fuldt udviklede unge med kæmpecelletumorer i knogle, som er ikke-resekterbare, eller hvor kirurgisk resektion sandsynligvis vil medføre svær morbiditet.

4.2 Dosering og administration

XGEVA skal indgives under ansvar af sundhedspersonale.

Dosering

Alle patienter skal have tilskud af mindst 500 mg calcium og 400 IE D-vitamin dagligt, medmindre hyperkalcæmi forekommer (se pkt. 4.4).

Patienter, der behandles med XGEVA, skal have udleveret indlægssedlen og patientkortet.

*Forebyggelse af knoglerelaterede hændelser hos voksne med fremskreden malignitet med involvering af knogle*

Den anbefalede dosis er 120 mg som en enkelt subkutan injektion i lår, abdomen eller overarm én gang hver 4. uge.

*Kæmpecelletumorer i knogle*

Den anbefalede dosis af XGEVA er 120 mg som en enkelt subkutan injektion én gang hver 4. uge i lår, abdomen eller overarm, med yderligere doser på 120 mg på dag 8 og 15 i den første behandlingsmåned.

Patienter i fase II-studiet, der gennemgik komplet resektion af kæmpecelletumorer i knogle, fik yderligere 6 måneders behandling efter indgrebet i henhold til studieprotokollen.

Patienter med kæmpecelletumorer i knogle skal undersøges med regelmæssige intervaller for at finde ud af, hvorvidt de fortsat har fordel af behandlingen. Det er ikke undersøgt, hvilken virkning seponering af behandlingen har på patienter, hvis sygdom er under kontrol ved hjælp af XGEVA. Begrænsede data fra disse patienter tyder dog ikke på en rebound-effekt ved seponering af behandlingen.

*Nedsat nyrefunktion*

Dosisjustering er ikke nødvendig hos patienter med nedsat nyrefunktion (se pkt. 4.4 for anbefalinger vedrørende monitorering af calcium samt pkt. 4.8 og 5.2).

*Nedsat leverfunktion*

Sikkerheden og virkningen af denosumab er ikke blevet undersøgt hos patienter med nedsat leverfunktion (se pkt. 5.2).

*Ældre patienter (≥ 65 år)*

Dosisjustering er ikke nødvendig hos ældre patienter (se pkt. 5.2).

*Pædiatrisk population*

XGEVAs sikkerhed og virkning er ikke klarlagt hos pædiatriske patienter (< 18 år), bortset fra knoglemæssigt fuldt udviklede unge (alder 12‑17 år) med kæmpecelletumorer i knogle.

XGEVA anbefales ikke til børn (< 18 år), bortset fra knoglemæssigt fuldt udviklede unge (alder 12‑17 år) med kæmpecelletumorer i knogle (se pkt. 4.4).

Behandling af knoglemæssigt fuldt udviklede unge med kæmpecelletumorer i knogle, som er ikke-resekterbare, eller hvor kirurgisk resektion sandsynligvis vil medføre svær morbiditet: Doseringen er den samme som hos voksne.

Hæmning af RANK/RANK-liganden (RANKL) er i dyrestudier blevet forbundet med hæmning af knoglevækst og manglende tandfrembrud, og disse ændringer var delvis reversible efter standsning af RANKL-hæmningen (se pkt. 5.3).

Administration

Til subkutan anvendelse.

XGEVA 120 mg/1,7 ml opløsning i et engangshætteglas:

Kun sundhedspersoner må administrere 120 mg/1,7 ml-hætteglasset.

XGEVA 120 mg/1,0 ml opløsning i en fyldt injektionssprøjte:

Administration vha. 120 mg/1,0 ml fyldt injektionssprøjte kan foretages af en patient eller omsorgsperson, som er blevet oplært i injektionsteknikker af en sundhedsperson. Den første selvadministration med XGEVA fyldt injektionssprøjte skal ske under opsyn af en sundhedsperson.

For instruktioner om anvendelse, håndtering og bortskaffelse, se pkt. 6.6.

4.3 Kontraindikationer

Overfølsomhed over for det aktive stof eller over for et eller flere af hjælpestofferne anført i pkt. 6.1.

Alvorlig, ubehandlet hypokalcæmi (se pkt. 4.4).

Ikke-ophelede læsioner fra tand- eller mundkirurgi.

4.4 Særlige advarsler og forsigtighedsregler vedrørende brugen

Sporbarhed

For at forbedre sporbarheden af biologiske lægemidler skal det administrerede produkts navn og batchnummer tydeligt registreres.

Tilskud af calcium og D-vitamin

Tilskud af calcium og D-vitamin er påkrævet for alle patienter, medmindre hyperkalcæmi forekommer (se pkt. 4.2).

Hypokalcæmi

Eksisterende hypokalcæmi skal være korrigeret inden iværksættelse af behandling med XGEVA. Hypokalcæmi kan opstå når som helst under behandling med XGEVA. Calciumniveauet bør monitoreres (i) inden første XGEVA-dosis, (ii) inden for to uger efter den første dosis, (iii) ved mistanke om symptomer på hypokalcæmi (se pkt. 4.8 vedrørende symptomer). Yderligere monitorering af calciumniveauet bør overvejes under behandlingen hos patienter med risikofaktorer for hypokalcæmi, eller hvis det af andre grunde er indiceret på baggrund af patientens kliniske tilstand.

Patienterne skal informeres om at indberette symptomer, der kan være tegn på hypokalcæmi. Yderligere tilskud af calcium og yderligere monitorering kan være nødvendig, hvis der opstår hypokalcæmi i forbindelse med behandling med XGEVA.

Efter markedsføring af præparatet er der indberettet alvorlig, symptomatisk hypokalcæmi (herunder dødelige tilfælde) (se pkt. 4.8). De fleste tilfælde er opstået i de første uger efter behandlingsstart, men hypokalcæmi kan også opstå senere.

Nedsat nyrefunktion

Patienter med svært nedsat nyrefunktion (kreatininclearance < 30 ml/min) eller i dialyse har øget risiko for at udvikle hypokalcæmi. Risikoen for at udvikle hypokalcæmi og ledsagende stigning i parathyreoidahormon øges i takt med graden af nyrefunktionsnedsættelse. Regelmæssig monitorering af calciumniveauet er særligt vigtigt hos disse patienter.

Osteonekrose i kæben (ONJ)

ONJ er blevet rapporteret med frekvensen almindelig hos patienter, der fik XGEVA (se pkt. 4.8).

Behandlingsstart/nye behandlingsforløb bør udsættes hos patienter med ikke-ophelede, åbne bløddelslæsioner i munden. Undersøgelse af tænderne sammen med forebyggende tandbehandling og en individuel vurdering af fordele kontra risici anbefales inden behandling med denosumab.

Følgende risikofaktorer bør tages i betragtning, når man vurderer en patients risiko for at udvikle ONJ:

* styrken af lægemidlet, som hæmmer knogleresorptionen (øget risiko ved meget potente forbindelser), indgivelsesvej (øget risiko ved parenteral administration) samt den kumulative dosis af knogleresorptionsbehandlingen.
* cancer, komorbide tilstande (fx anæmi, koagulopatier, infektion), rygning.
* samtidige behandlinger: kortikosteroider, kemoterapi, angiogenese-hæmmere, strålebehandling af hoved og hals.
* ringe mundhygiejne, parodontal sygdom, dårligt tilpassede tandproteser, tidligere tandsygdom, invasive tandbehandlinger (fx tandudtrækninger).

Alle patienter skal opfordres til at opretholde god mundhygiejne og møde op til regelmæssige tandundersøgelser og til straks at indberette eventuelle mundsymptomer såsom tandmobilitet, smerter eller hævelse eller manglende opheling af sår eller sekretion under behandling med denosumab. Under behandlingen bør invasive tandbehandlinger kun gennemføres efter nøje overvejelse og undgås tæt på tidspunktet for administration af XGEVA.

Behandlingsplanen for patienter, der udvikler ONJ, skal udarbejdes i tæt samarbejde mellem den behandlende læge og en tandlæge eller tandkirurg med ekspertise inden for ONJ. Midlertidig afbrydelse af behandlingen med XGEVA, indtil tilstanden svinder, og de bidragende risikofaktorer om muligt er minimeret, bør overvejes.

Osteonekrose i ydre øregang

Der er rapporteret osteonekrose i ydre øregang efter behandling med denosumab. De mulige risikofaktorer for osteonekrose i ydre øregang omfatter anvendelse af steroider og kemoterapi og/eller lokale risikofaktorer såsom infektion eller traume. Muligheden for osteonekrose i ydre øregang bør overvejes hos patienter, der får denosumab, og som har øresymptomer, herunder kroniske øreinfektioner.

Atypiske femurfrakturer

Der er indberettet atypiske femurfrakturer hos patienter, der fik denosumab (se pkt. 4.8). Atypiske femurfrakturer kan opstå i femurs subtrokantære og diafyseale regioner efter minimalt eller intet traume. Disse hændelser er kendetegnet ved specifikke radiografiske fund. Der er desuden indberettet atypiske femurfrakturer hos patienter med visse komorbide tilstande (fx vitamin D‑mangel, reumatoid artritis, hypofosfatasi) og i forbindelse med visse lægemidler (fx bisfosfonater, glukokortikoider, protonpumpehæmmere). Disse hændelser er også opstået uden antiresorptiv behandling. Tilsvarende frakturer, indberettet i forbindelse med bisfosfonater, er ofte bilaterale. Derfor bør den kontralaterale femur undersøges hos denosumab‑behandlede patienter med femurskaft-fraktur. Det bør overvejes at seponere XGEVA hos patienter, hvor der er mistanke om en atypisk femurfraktur, mens patienten evalueres på basis af en individuel vurdering af fordele kontra risici. Patienterne skal informeres om at indberette nye eller usædvanlige smerter i lår, hofte eller lyske under behandling med denosumab. Patienter med sådanne symptomer bør undersøges for ufuldstændig femurfraktur.

Hyperkalcæmi efter seponering af behandlingen hos patienter med kæmpecelletumorer i knogle og hos patienter med voksende skelet

Der er indberettet klinisk signifikant hyperkalcæmi, som krævede hospitalsindlæggelse og blev kompliceret af akut nyreskade, hos XGEVA‑behandlede patienter med kæmpecelletumorer uger til måneder efter behandlingsophør.

Efter seponering af behandlingen skal patienterne monitoreres for tegn og symptomer på hyperkalcæmi. Det skal overvejes at undersøge serumcalcium med jævne mellemrum og at vurdere patientens behov for tilskud af calcium og D‑vitamin igen (se pkt. 4.8).

XGEVA anbefales ikke til patienter med voksende skelet (se pkt. 4.2). Der er ligeledes indberettet klinisk signifikant hyperkalcæmi hos denne patientgruppe uger til måneder efter behandlingsophør.

Andre

Patienter, der behandles med XGEVA, bør ikke samtidig behandles med andre lægemidler, der indeholder denosumab (til indikationer med osteoporose).

Patienter, der behandles med XGEVA, bør ikke samtidig behandles med bisfosfonater.

Malignitet i kæmpecelletumorer i knogle eller progression til metastatisk sygdom er sjælden, men en kendt risiko hos patienter med kæmpecelletumorer i knogle. Patienterne skal monitoreres radiologisk for tegn på malignitet, ny radiolucens eller osteolyse. De tilgængelige kliniske data tyder ikke på øget risiko for malignitet hos patienter med kæmpecelletumorer i knogle, der behandles med XGEVA.

Advarsler om hjælpestoffer

Dette lægemiddel indeholder sorbitol. Den additive virkning af samtidigt administrerede produkter indeholdende sorbitol (eller fructose) og indtagelse af sorbitol (eller fructose) i kosten bør tages i betragtning.

Dette lægemiddel indeholder mindre end 1 mmol (23 mg) natrium pr. 120 mg, dvs. det er i det væsentlige natriumfrit.

Patienter med phenylketonuri (PKU)

XGEVA 120 mg/1,7 ml opløsning i et engangshætteglas indeholder ikke phenylalanin. Patienter med PKU skal have administreret XGEVA fra engangshætteglas med 120 mg i 1,7 ml opløsning.

Hver XGEVA 120 mg/1,0 ml opløsning i en fyldt engangsinjektionssprøjte med en enkelt dosis indeholder 6,1 mg phenylalanin. Phenylalanin kan være skadeligt, hvis patienten har phenylketonuri (PKU, Føllings sygdom), en sjælden genetisk lidelse, hvor phenylalanin ophobes, fordi kroppen ikke kan fjerne det ordentligt.

4.5 Interaktion med andre lægemidler og andre former for interaktion

Der er ikke udført interaktionsstudier.

XGEVA er blevet indgivet i kliniske studier i kombination med almindelig kræftbehandling til patienter, som tidligere har fået bisfosfonater. Der var ingen klinisk relevante ændringer i minimumskoncentrationerne i serum eller farmakodynamikken af denosumab (kreatininjusteret N‑telopeptid i urin, uNTX/Cr) ved samtidig kemoterapi og/eller hormonel behandling eller tidligere eksponering for intravenøse bisfosfonater.

4.6 Fertilitet, graviditet og amning

Graviditet

Der er ingen eller utilstrækkelige data fra anvendelse af denosumab til gravide kvinder. Dyreforsøg har påvist reproduktionstoksicitet (se pkt. 5.3).

XGEVA anbefales ikke til gravide kvinder og fertile kvinder, der ikke anvender antikonception. Kvinder skal frarådes at blive gravide under behandling med XGEVA og i mindst 5 måneder efter behandlingen. Eventuelle virkninger af XGEVA vil sandsynligvis være forstærkede i graviditetens andet og tredje trimester, da monoklonale antistoffer transporteres gennem placenta på en lineær måde, efterhånden som graviditeten skrider frem, og den største mængde overføres i tredje trimester.

Amning

Det er ukendt, om denosumab udskilles i human mælk. En risiko for nyfødte/spædbørn kan ikke udelukkes. Undersøgelser på knockout mus tyder på, at mangel på RANKL under graviditet kan bryde ind i maturationen af mælkekirtlen og medføre forringet amning post partum (se pkt. 5.3). Der skal træffes en beslutning om, hvorvidt kvinden skal afstå fra at amme eller afstå fra behandling med XGEVA, under hensyntagen til fordelen ved amning for den nyfødte/spædbarnet og fordelen ved behandling for kvinden.

Fertilitet

Der foreligger ingen data vedrørende effekten af denosumab på den humane fertilitet. Dyrestudier indikerer ikke direkte eller indirekte skadelige virkninger for så vidt angår fertiliteten (se pkt. 5.3).

4.7 Virkning på evnen til at føre motorkøretøj og betjene maskiner

XGEVA påvirker ikke eller i ubetydelig grad evnen til at føre motorkøretøj eller betjene maskiner.

4.8 Bivirkninger

Resumé af sikkerhedsprofilen

Den overordnede sikkerhedsprofil er ensartet i alle godkendte indikationer for XGEVA.

Hypokalcæmi er blevet rapporteret med frekvensen meget almindelig efter administration af XGEVA, fortrinsvis inden for de første 2 uger. Hypokalcæmi kan være alvorlig og symptomatisk (se pkt. 4.8 ‑ Beskrivelse af udvalgte bivirkninger). Faldene i serumcalcium kunne generelt behandles med tilskud af calcium og vitamin D. De mest almindelige bivirkninger efter behandling med XGEVA er muskuloskeletale smerter. Der er observeret tilfælde af osteonekrose i kæben (se pkt. 4.4 og 4.8 ‑ beskrivelse af udvalgte bivirkninger) med frekvensen almindelig hos patienter, der fik XGEVA.

Tabel over bivirkninger

Følgende konvention er anvendt til klassifikation af bivirkningerne på baggrund af incidensraterne i fire kliniske fase III-studier, to kliniske fase II-studier og efter markedsføring af præparatet (se tabel 1): meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1 000 til < 1/100), sjælden (≥ 1/10 000 til < 1/1 000), meget sjælden (< 1/10 000) og ikke kendt (kan ikke estimeres ud fra forhåndenværende data). Inden for hver frekvensgruppe og systemorganklasse er bivirkningerne opstillet efter, hvor alvorlige de er. De alvorligste bivirkninger er anført først.

**Tabel 1. Bivirkninger rapporteret hos patienter med fremskreden malignitet, der involverer knogle, multipelt myelom eller med kæmpecelletumorer i knogle**

| **MedDRA­systemorganklasse** | **Hyppighed** | **Bivirkninger** |
| --- | --- | --- |
| Benigne, maligne og uspecificerede tumorer (inklusive cyster og polypper) | Almindelig | Ny primær malignitet1 |
| Immunsystemet | Sjælden | Lægemiddeloverfølsomhed1 |
| Sjælden | Anafylaktisk reaktion1 |
| Metabolisme og ernæring | Meget almindelig | Hypokalcæmi1, 2 |
| Almindelig | Hypofosfatæmi |
| Ikke almindelig | Hyperkalcæmi efter seponering af behandlingen hos patienter med kæmpecelletumorer i knogle3 |
| Luftveje, thorax og mediastinum | Meget almindelig | Dyspnø |
| Mave­tarm­kanalen | Meget almindelig | Diarré |
| Almindelig | Tandekstraktion |
| Hud og subkutane væv | Almindelig | Hyperhidrose |
| Ikke almindelig | Lichenoid lægemiddeludslæt1 |
| Knogler, led, muskler og bindevæv | Meget almindelig | Muskuloskeletale smerter1 |
| Almindelig | Osteonekrose i kæben1 |
| Ikke almindelig | Atypisk femurfraktur1 |
| Ikke kendt | Osteonekrose i ydre øregang3,4 |

1 Se afsnittet Beskrivelse af udvalgte bivirkninger

2 Se afsnittet Andre specielle populationer

3 Se pkt. 4.4

4 Klasseeffekt

Beskrivelse af udvalgte bivirkninger

*Hypokalcæmi*

I kliniske studier af forebyggelse af KRH'er (knoglerelaterede hændelser) er der observeret en højere incidens af hypokalcæmi blandt patienter i behandling med denosumab sammenlignet med zoledronsyre.

Den højeste incidens af hypokalcæmi blev observeret i et fase III-studie hos patienter med multipelt myelom. Hypokalcæmi blev rapporteret hos 16,9 % af patienterne, der blev behandlet med XGEVA, og hos 12,4 % af patienterne, der blev behandlet med zoledronsyre. En grad 3 reduktion i serum calciumniveauet forekom hos 1,4 % af patienterne, der blev behandlet med XGEVA, og hos 0,6 % af patienterne, der blev behandlet med zoledronsyre. En grad 4 reduktion i serum calciumniveauet forekom hos 0,4 % af patienterne, der blev behandlet med XGEVA, og hos 0,1 % af patienterne, der blev behandlet med zoledronsyre.

I tre aktivt‑kontrollerede, kliniske fase III-studier med patienter med fremskreden malignitet med involvering af knogle blev hypokalcæmi rapporteret for 9,6 % af patienter behandlet med XGEVA, og for 5,0 % af patienter behandlet med zoledronsyre.

En grad 3 reduktion i serum calciumniveauet forekom hos 2,5 % af patienterne, der blev behandlet med XGEVA, og hos 1,2 % af patienterne, der blev behandlet med zoledronsyre. En grad 4 reduktion i serum calciumniveauet forekom hos 0,6 % af patienterne, der blev behandlet med XGEVA, og hos 0,2 % af patienterne, der blev behandlet med zoledronsyre (se pkt. 4.4).

I to enkeltarmede kliniske fase II‑studier med patienter med kæmpecelletumorer i knogle blev hypokalcæmi indberettet hos 5,7 % af patienterne. Ingen bivirkninger blev anset for at være alvorlige.

Efter markedsføring af præparatet er der indberettet alvorlig, symptomatisk hypokalcæmi (herunder dødelige tilfælde). De fleste tilfælde er opstået inden for de første få uger efter behandlingsstart. Eksempler på kliniske manifestationer af alvorlig symptomatisk hypokalcæmi har været forlængelse af QT-intervallet, tetani, krampeanfald og ændret mental status (herunder coma) (se pkt. 4.4). I kliniske studier har symptomerne på hypokalcæmi omfattet paræstesier eller muskelstivhed, muskelspjæt, spasmer og muskelkramper.

*Osteonekrose i kæben (ONJ)*

I kliniske studier steg forekomsten af ONJ i takt med længerevarende eksponering; ONJ er desuden diagnosticeret efter ophør af behandling med XGEVA, hvor størstedelen af tilfældene er opstået inden for 5 måneder efter den sidste dosis. Patienter med ONJ eller osteomyelitis i kæben i anamnesen, en aktiv tand- eller kæbetilstand, hvor mundkirurgi var påkrævet, ikke‑ophelet tand/mundoperation eller planlagt invasiv tandbehandling, var ekskluderet fra de kliniske studier.

I kliniske studier af forebyggelse af KRH'er er der observeret en højere incidens af ONJ blandt patienter i behandling med denosumab sammenlignet med zoledronsyre. Den højeste incidens af ONJ blev observeret i et fase III-studie hos patienter med multipelt myelom. I den dobbeltblindede behandlingsfase af dette studie blev ONJ bekræftet hos 5,9 % af patienterne, der blev behandlet med XGEVA (median eksponering 19,4 måneder; interval 1 ‑ 52), og hos 3,2 % af patienterne, der blev behandlet med zoledronsyre. Ved afslutningen af dette studies dobbeltblindede behandlingsfase var incidensen af bekræftet ONJ, justeret for patientår i XGEVA‑gruppen (median eksponering 19,4 måneder; interval 1 ‑ 52) 2,0 pr. 100 patientår i det første år med behandling, 5,0 i det andet år og efterfølgende 4,5. Mediantiden indtil ONJ var 18,7 måneder (interval: 1 - 44).

I de primære behandlingsfaser i tre aktivt-kontrollerede, kliniske fase III‑studier med patienter med fremskreden malignitet med involvering af knogle blev ONJ bekræftet hos 1,8 % af patienterne, der blev behandlet med XGEVA (median eksponering 12,0 måneder; interval: 0,1-40,5), og hos 1,3 % af patienterne, der blev behandlet med zoledronsyre. De kliniske karakteristika for disse tilfælde var ens i behandlingsgrupperne. Blandt patienterne med bekræftet ONJ havde de fleste (81 % i begge behandlingsgrupper) tandekstraktion i anamnesen, ringe mundhygiejne og/eller anvendelse af tandregulering. De fleste patienter fik kemoterapi eller havde fået det.

Studierne med patienter med bryst- eller prostatacancer inkluderede en forlængelsesfase med XGEVA-behandling (samlet median eksponering 14,9 måneder; interval: 0,1‑67,2). ONJ blev bekræftet hos 6,9 % af patienterne med brystcancer og prostatacancer i den forlængede behandlingsfase.

Den overordnede incidens af bekræftet ONJ, justeret for patientår var 1,1 pr. 100 patientår i det første år med behandling, 3,7 i det andet år og efterfølgende 4,6.Mediantiden indtil ONJ var 20,6 måneder (interval 4-53).

Et ikke‑randomiseret, retrospektivt observationsstudie med 2.877 patienter med cancer, som blev behandlet med XGEVA eller zoledronsyre i Sverige, Danmark og Norge, viste, at 5‑årige incidensproportioner for medicinsk bekræftet ONJ var 5,7 % (95 % CI: 4,4; 7,3; median opfølgningstid på 20 måneder [interval 0,2 ‑ 60]) hos en kohorte af patienter, der fik XGEVA, og 1,4 % (95 % CI: 0,8, 2,3; median opfølgningstid på 13 måneder [interval 0,1 ‑ 60]) hos en separat kohorte af patienter, der fik zoledronsyre. Femårig incidensproportion af ONJ hos patienter, der skiftede fra zoledronsyre til XGEVA, var 6,6 % (95 % CI: 4,2; 10,0; median opfølgningstid på 13 måneder [interval 0,2 ‑ 60]).

I et fase III‑studie med patienter med ikke‑metastatisk prostatacancer (en patientpopulation, som XGEVA ikke er indiceret til) med en længere behandlingstid på op til 7 år var forekomsten af bekræftet ONJ, justeret for patientår, 1,1 pr. 100 patientår i det første år af behandlingen, 3,0 i det andet år og 7,1 derefter.

I et langsigtet fase II åbent klinisk studie med patienter med kæmpecelletumorer i knogle (studie 6, se pkt. 5.1), blev ONJ bekræftet hos 6,8 % af patienterne, herunder én ung patient (medianantal på 34 doser; interval 4 ‑ 116). Ved afslutningen af studiet var mediantiden for studiet inklusive sikkerhedsopfølgningsfase 60,9 måneder (interval: 0 ‑ 112,6). Incidensen af bekræftet ONJ, justeret for patientår, var 1,5 pr. 100 patientår overordnet set (0,2 pr. 100 patientår i det første år med behandling, 1,5 i det andet år, 1,8 i det tredje år, 2,1 i det fjerde år, 1,4 i det femte år og 2,2 derefter). Mediantiden indtil ONJ var 41 måneder (interval: 11 ‑ 96).

Studie 7 blev udført for at fortsætte med at følge patienter med kæmpecelletumorer i knogle, der blev behandlet i studie 6, i yderligere 5 eller flere år. ONJ blev rapporteret hos 6 patienter (11,8 %) af de 51 eksponerede patienter med en median på i alt 42 doser denosumab. Tre af disse tilfælde af ONJ blev medicinsk bekræftet.

*Lægemiddelrelaterede overfølsomhedsreaktioner*

Efter markedsføring af præparatet er der indberettet hændelser med overfølsomhed, herunder sjældne tilfælde af anafylaktiske reaktioner, hos patienter, der fik XGEVA.

*Atypiske femurfrakturer*

I det samlede kliniske studieprogram er der med hyppigheden ikke almindelig blevet indberettet atypiske femurfrakturer hos patienter, der blev behandlet med XGEVA, og risikoen øgedes ved længere behandlingsvarighed. Der er forekommet hændelser under behandlingen og op til 9 måneder efter seponering af behandlingen (se pkt. 4.4).

I det kliniske studieprogram for kæmpecelletumorer i knogle er der med hyppigheden almindelig blevet indberettet atypiske femurfrakturer hos patienter, der blev behandlet med XGEVA. I studie 6 var incidensen af bekræftet AFF 0,95 % (5/526) hos patienter med kæmpecelletumorer i knogle. I opfølgningsstudie 7 var incidensen af bekræftet AFF 3,9 % (2/51) for patienter, der blev eksponeret for denosumab.

*Muskuloskeletale smerter*

Efter markedsføring er der indberettet smerter i bevægeapparatet, herunder alvorlige tilfælde, hos patienter, der har fået XGEVA. I kliniske studier var muskuloskeletale smerter meget almindeligt forekommende i både denosumab­gruppen og zoledronsyre­gruppen. Musculoskeletale smerter, som førte til seponering af studiebehandlingen, var ikke almindeligt.

*Nye primære maligniteter*

I de primære dobbeltblindede behandlingsfaser i fire aktivt‑kontrollerede kliniske fase III‑studier med patienter med fremskreden malignitet med involvering af knogle blev der rapporteret om nye primære maligniteter hos 54/3.691 (1,5 %) af patienterne, der blev behandlet med XGEVA (median eksponering 13,8 måneder; interval: 1,0 - 51,7) og 33/3.688 (0,9 %) af patienterne, der blev behandlet med zoledronsyre (median eksponering 12,9 måneder, interval: 1,0 - 50,8).

Den kumulative incidens ved ét år var henholdsvis 1,1 % for denosumab og 0,6 % for zoledronsyre.

Der var intet åbenlyst behandlingsrelateret mønster for de enkelte cancertyper eller -grupper.

Hos patienter med kæmpecelletumorer i knogle var incidensen af ny malignitet, herunder maligniteter med involvering af knogle og uden for knogle, 3,8 % (20/526) i studie 6. I opfølgningsstudie 7 var incidensen 11,8 % (6/51) for patienter, der blev eksponeret for denosumab.

Lichenoid lægemiddeludslæt

Efter markedsføring er der indberettet lichenoid lægemiddeludslæt (f.eks. lichen planus-lignende reaktioner) hos patienter.

Pædiatrisk population

XGEVA blev undersøgt i et åbent studie med deltagelse af 28 knoglemæssigt fuldt udviklede unge med kæmpecelletumorer i knogle. På baggrund af disse begrænsede data forekom bivirkningsprofilen at være sammenlignelig med bivirkningsprofilen hos voksne.

Efter markedsføring er der indberettet klinisk signifikant hyperkalcæmi efter behandlingsophør hos pædiatriske patienter (se pkt. 4.4).

Andre specielle populationer

*Nedsat nyrefunktion*

I et klinisk studie med patienter uden fremskreden cancer, men med svært nedsat nyrefunktion (kreatininclearance < 30 ml/min) eller i dialyse, var der en øget risiko for at udvikle hypokalcæmi, når der ikke blev givet calciumtilskud.Risikoen for at få hypokalcæmi under behandling med XGEVA stiger i takt med en øget grad af nyrefunktionsnedsættelse. I et klinisk studie med patienter uden fremskreden cancer fik 19 % af patienterne med svært nedsat nyrefunktion (kreatininclearance < 30 ml/min) og 63 % af dialysepatienterne hypokalcæmi på trods af calciumtilskud. Den overordnede forekomst af klinisk signifikant hypokalcæmi var 9 %.

Der er også observeret ledsagende stigning i parathyreoideahormon hos patienter, der fik XGEVA, og som havde svært nedsat nyrefunktion eller var i dialyse. Monitorering af calciumniveauet og tilstrækkelig indtagelse af calcium og D-vitamin er særligt vigtigt for patienter med nedsat nyrefunktion (se pkt. 4.4).

Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via det nationale rapporteringssystem anført i [Appendiks V](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx).

**4.9 Overdosering**

Der er ingen erfaring med overdosering i kliniske studier. XGEVA er blevet indgivet i kliniske studier med anvendelse af doser på op til 180 mg hver 4. uge og 120 mg hver uge i 3 uger.

**5. FARMAKOLOGISKE EGENSKABER**

5.1 Farmakodynamiske egenskaber

Farmakoterapeutisk klassifikation: Midler til behandling af knoglesygdomme – andre lægemidler, med virkning på knoglestruktur og mineralisering, ATC-kode: M05BX04

Virkningsmekanisme

RANKL findes som et transmembranprotein eller et opløseligt protein. RANKL er essentiel for dannelsen, funktionen og overlevelsen af osteoklaster, den eneste celletype, der står for knogleresorptionen. Øget osteoklast­aktivitet, der er stimuleret af RANKL, er en central mediator af knogledestruktion i forbindelse med metastatisk knoglesygdom og multipelt myelom. Denosumab er et humant monoklonalt antistof (IgG2), der er rettet mod og med høj affinitet og specificitet binder til RANKL og forhindrer RANKL/RANK‑interaktionen. Det medfører reduktion af osteoklasters antal og funktion og nedsætter dermed knogleresorptionen og den cancerinducerede knogledestruktion.

Kæmpecelletumorer i knogle er kendetegnet ved neoplastiske stromalceller, der udtrykker RANK‑liganden, og osteoklast-lignende kæmpeceller, der udtrykker RANK. Hos patienter med kæmpecelletumorer i knogle binder denosumab til RANK‑liganden med signifikant reduktion eller elimination af osteoklast­lignende kæmpeceller til følge. Osteolyse reduceres således, og proliferativ tumorstroma erstattes af non‑proliferativ, differentieret, tætvævet ny knoglemasse.

Farmakodynamisk virkning

I kliniske fase II-studier med patienter med fremskreden malignitet med involvering af knogle medførte subkutan (s.c.) dosering af XGEVA enten hver 4. uge (Q4W) eller hver 12. uge en hurtig reduktion i markører for knogleresorption (uNTX/Cr, serum-CTx) med median reduktion indenfor en uge på cirka 80 % for uNTX/Cr, uanset tidligere behandling med bisfosfonater eller uNTX/Cr-niveau ved baseline. I kliniske fase III-studier med patienter med fremskreden malignitet med involvering af knogle blev median reduktion i uNTX/Cr på cirka 80 % opretholdt under behandling med XGEVA i 49 uger (120 mg hver Q4W).

Immunogenicitet

Der er ikke observeret neutraliserende antistoffer mod denosumab i kliniske studier hos patienter med fremskreden cancer eller hos patienter med kæmpecelletumorer i knogle. Med anvendelse af et sensitivt immunoassay blev < 1 % af patienter behandlet med denosumab i op til 3 år, testet positive for ikke-neutraliserende bindende antistoffer uden tegn på ændret farmakokinetik, toksicitet eller klinisk respons.

Klinisk virkning og sikkerhed hos patienter med knoglemetastaser fra solide tumorer

Virkningen og sikkerheden af 120 mg XGEVA s.c. hver 4. uge eller 4 mg zoledronsyre i.v. (dosisjusteret for nedsat nyrefunktion) hver 4. uge blev sammenlignet i tre randomiserede, dobbeltblinde, aktiv‑kontrollerede studier med patienter med fremskreden malignitet med involvering af knogle, som var behandlingsnaive over for i.v. bisfosfonater: voksne med brystcancer (studie 1), andre solide tumorer eller multipelt myelom (studie 2) og kastrationsresistent prostatacancer (studie 3). Sikkerheden blev undersøgt hos 5.931 patienter inden for disse aktivt‑kontrollerede kliniske studier. Patienter med tidligere tilfælde af ONJ eller osteomyelitis i kæben, aktiv tand- eller kæbelidelse, hvor mundkirurgi var påkrævet, ikke‑ophelet tand-/mundkirurgi eller planlagt invasiv tandprocedure var ikke egnede til deltagelse i disse studier. I de primære og sekundære endpoint blev forekomsten af en eller flere knoglerelaterede hændelser (KRH’er) evalueret. I studier hvor XGEVA blev vist superiørt i forhold til zoledronsyre, blev patienterne tilbudt XGEVA som åben behandling i en foruddefineret 2‑årig forlængelsesfase. En KRH blev defineret som én af følgende: patologisk fraktur (vertebral eller non‑vertebral), strålebehandling af knogle (herunder brug af radioisotoper), knoglekirurgi eller rygmarvskompression.

XGEVA nedsatte risikoen for at udvikle en KRH og flere KRH’er (første og efterfølgende) hos patienter med knoglemetastaser fra solide tumorer (se tabel 2).

Tabel 2. Effektresultater hos patienter med fremskreden malignitet, hvor knogle er involveret

|  | **Studie 1  brystcancer** | | **Studie 2  andre solide tumorer\*\* eller multipelt myelom** | | **Studie 3  prostatacancer** | | **Kombineret  fremskreden cancer** | |
| --- | --- | --- | --- | --- | --- | --- | --- | --- |
|  | XGEVA | zoledron­syre | XGEVA | zoledron­syre | XGEVA | zoledron­syre | XGEVA | zoledron­syre |
| N | 1.026 | 1.020 | 886 | 890 | 950 | 951 | 2.862 | 2.861 |
| **Første KRH** | | | | | | | | |
| Mediantid (mdr.) | IN | 26,4 | 20,6 | 16,3 | 20,7 | 17,1 | 27,6 | 19,4 |
| Forskel i mediantid (mdr.) | IT | | 4,2 | | 3,5 | | 8,2 | |
| HR (95% CI)/RRR (%) | 0,82 (0,71; 0,95) / 18 | | 0,84 (0,71; 0,98) / 16 | | 0,82 (0,71; 0,95) / 18 | | 0,83 (0,76; 0,90) / 17 | |
| P‑værdier for noninferioritet/ superioritet | < 0,0001† / 0,0101† | | 0,0007† / 0,0619† | | 0,0002† / 0,0085† | | < 0,0001 / < 0,0001 | |
| Andel af patienter (%) | 30,7 | 36,5 | 31,4 | 36,3 | 35,9 | 40,6 | 32,6 | 37,8 |
| **Første og efterfølgende KRH\*** | | | | | | | | |
| Gnsn. antal/patient | 0,46 | 0,60 | 0,44 | 0,49 | 0,52 | 0,61 | 0,48 | 0,57 |
| Hyppighedsratio (95% CI)/RRR (%) | 0,77 (0,66; 0,89) / 23 | | 0,90 (0,77; 1,04) / 10 | | 0,82 (0,71; 0,94) / 18 | | 0,82 (0,75; 0,89) / 18 | |
| P‑værdi for superioritet | 0,0012† | | 0,1447† | | 0,0085† | | < 0,0001 | |
| KMR pr. år | 0,45 | 0,58 | 0,86 | 1,04 | 0,79 | 0,83 | 0,69 | 0,81 |
| **Første KRH eller HCM** | | | | | | | | |
| Mediantid (mdr.) | IN | 25,2 | 19,0 | 14,4 | 20,3 | 17,1 | 26,6 | 19,4 |
| HR (95% CI)/RRR (%) | 0,82 (0,70; 0,95) / 18 | | 0,83 (0,71; 0,97) / 17 | | 0,83 (0,72; 0,96) / 17 | | 0,83 (0,76; 0,90) / 17 | |
| P‑værdi for superioritet | 0,0074 | | 0,0215 | | 0,0134 | | < 0,0001 | |
| **Første stråling på knogle** | | | | | | | | |
| Mediantid (mdr.) | IN | IN | IN | IN | IN | 28,6 | IN | 33,2 |
| HR (95% CI)/RRR (%) | 0,74 (0,59; 0,94) / 26 | | 0,78 (0,63; 0,97) / 22 | | 0,78 (0,66; 0,94) / 22 | | 0,77 (0,69; 0,87) / 23 | |
| P‑værdi for superioritet | 0,0121 | | 0,0256 | | 0,0071 | | < 0,0001 | |

IN = ikke nået; IT = ikke tilgængelig; HCM = hyperkalcæmi af malignitet; KMR = knoglemorbiditetsrate; HR = hazard ratio; RRR = relativ risikoreduktion †Justerede p‑værdier vises for studie 1, 2 og 3 (endpoint med første KRH og første og efterfølgende KRH’er); \*Udgør alle knoglerelaterede hændelser over tid; der medregnes kun hændelser, der opstod ≥ 21 dage efter den foregående hændelse.

\*\*Inklusive NSCLC, nyrecellecancer, kolorektal cancer, småcellet lungecancer, blærecancer, hoved- og halscancer, GI/genitourinær cancer m.fl., eksklusive bryst- og prostatacancer.

Figur 1. Kaplan‑Meier-plots af tiden indtil første KRH i studiet

Dmab = Denosumab 120 mg Q4W

ZA = Zoledronsyre 4 mg Q4W

N = Antal randomiserede patienter

\* = Statistisk signifikant mht. superioritet; \*\* = Statistisk signifikant mht. noninferioritet

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 | 6 | 12 | 18 | 24 | 30 | 0 | 6 | 12 | 18 | 24 | 30 | 0 | 6 | 12 | 18 | 24 | 30 |

Studiemåned

|  |
| --- |
| 1,0 |
| 0,8 |
| 0,6 |
| 0,4 |
| 0,2 |
| 0,0 |
| Dmab ZA |

Andel patienter uden KRH

|  |  |  |
| --- | --- | --- |
| Studie 1\* | Studie 2\*\* | Studie 3\* |

Dmab (N = 1.026)

ZA (N = 1.020)

Dmab (N = 886)

ZA (N = 890)

Dmab (N = 950)


ZA (N = 951)

|  |  |  |  |  |  |
| --- | --- | --- | --- | --- | --- |
| 1.026 | 697 | 514 | 306 | 99 | 4 |
| 1.020 | 676 | 498 | 296 | 94 | 2 |

|  |  |  |  |  |  |
| --- | --- | --- | --- | --- | --- |
| 886 | 387 | 202 | 96 | 28 | 0 |
| 890 | 376 | 194 | 86 | 20 | 2 |

|  |  |  |  |  |  |
| --- | --- | --- | --- | --- | --- |
| 950 | 582 | 361 | 168 | 70 | 18 |
| 951 | 544 | 299 | 140 | 64 | 22 |

GRH0447 v2



Sygdomsprogression og overall survival med knoglemetastaser fra solide tumorer

Sygdomsprogressionen var ens for XGEVA og zoledronsyre i alle tre studier og i den forudbestemte analyse af alle tre studier samlet.

I studie 1, 2 og 3 blev overall survival afstemt mellem XGEVA og zoledronsyre hos patienter med fremskreden malignitet med involvering af knogle: patienter med brystcancer (hazard ratio og 95 % CI var 0,95 [0,81; 1,11]), patienter med prostatacancer (hazard ratio og 95 % CI var 1,03 [0,91; 1,17]) og patienter med andre solide tumorer eller multipelt myelom (hazard ratio og 95 % CI var 0,95 [0,83; 1,08]). En post hoc‑analyse i studie 2 (patienter med andre solide tumorer eller multipelt myelom) undersøgte overall survival for de tre tumortyper, der blev brugt til stratificering (ikke‑småcellet lungecancer, multipelt myelom og andre). Overall survival var længere for XGEVA ved ikke‑småcellet lungecancer (hazard ratio [95 % CI] på 0,79 [0,65; 0,95]; n = 702) og længere for zoledronsyre ved multipelt myelom (hazard ratio [95 % CI] på 2,26 [1,13; 4,50]; n = 180) og ens for XGEVA og zoledronsyre ved andre tumortyper (hazard ratio [95 % CI] på 1,08 [0,90; 1,30]; n = 894). Der blev i dette studie ikke kontrolleret for prognostiske faktorer og antineoplastiske behandlinger. I en kombineret forudbestemt analyse fra studie 1, 2 og 3 var den overall survival ens for XGEVA og zoledronsyre (hazard ratio og 95 % CI 0,99 [0,91; 1,07]).

Virkning på smerter

Tiden indtil smertelindring (dvs. en reduktion på ≥ 2 point fra baseline i scoren for værste smerte på BPI‑SF) var ens for denosumab og zoledronsyre i hvert studie og i de integrerede analyser. I en post hoc‑analyse af det kombinerede datasæt blev mediantiden indtil forværring af smerter (> 4 point score for værste smerte) hos patienter med milde eller ingen smerter ved baseline forsinket for XGEVA sammenlignet med zoledronsyre (198 vs. 143 dage) (p = 0,0002).

Klinisk virkning hos patienter med multipelt myelom

XGEVA blev evalueret i et internationalt, randomiseret (1:1), dobbeltblindet, aktiv‑kontrolleret studie, hvor XGEVA blev sammenlignet med zoledronsyre hos patienter med nyligt diagnosticeret multipelt myelom, studie 4.

I dette studie blev 1.718 patienter med multipelt myelom med mindst én knoglelæsion randomiseret til at få 120 mg XGEVA subkutant hver 4. uge (Q4W) eller 4 mg zoledronsyre intravenøst (i.v.) hver 4. uge (dosisjusteret for nyrefunktion). Det primære udfaldsmål var påvisning af noninferioritet mth. tid indtil første knoglerelaterede hændelse (KRH) i studiet sammenlignet med zoledronsyre. Sekundære udfaldsmål omfattede superioritet mht. tiden indtil første KRH, superioritet mht. tiden indtil første og efterfølgende KRH og samlet overlevelse. En KRH blev defineret som én af følgende: patologisk fraktur (vertebral eller non‑vertebral), strålebehandling af knogle (herunder brug af radioisotoper), knoglekirurgi eller rygmarvskompression.

I begge studiearme skulle 54,5 % af patienterne gennemgå autolog PBSC‑transplantation, 95,8 % af patienterne brugte/havde planer om at bruge et nyt anti‑myelom middel (nye behandlinger omfatter bortezomib, lenalidomid eller thalidomid) som førstelinjebehandling, og 60,7 % af patienterne havde tidligere haft en KRH. Antallet af patienter på tværs af begge studiearme med ISS-stadie I, -stadie II og -stadie III ved diagnosen var hhv. 32,4 %, 38,2 % og 29,3 %.

Medianantallet af indgivne doser var 16 for XGEVA og 15 for zoledronsyre.

Effektresultater fra studie 4 er vist i figur 2 og tabel 3.

**Figur 2. Kaplan‑Meier plot af tiden indtil første KRH i studiet hos patienter med nyligt diagnosticeret multipelt myelom**

GRH0466v3

Denosumab 120 mg Q4W (N = 859)

Zoledronsyre 4 mg Q4W (N = 859)

|  |
| --- |
| 1,0 |
| 0,8 |
| 0,6 |
| 0,4 |
| 0,2 |
| 0,0 |

Andel patienter uden KRH

Denosumab 120 mg Q4W


Zoledronsyre 4 mg Q4W

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 0 | 3 | 6 | 9 | 12 | 15 | 18 | 21 | 24 | 27 | 30 | 33 | 36 | 39 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 859 | 583 | 453 | 370 | 303 | 243 | 197 | 160 | 127 | 99 | 77 | 50 | 35 | 22 |
| 859 | 595 | 450 | 361 | 288 | 239 | 190 | 152 | 125 | 95 | 69 | 48 | 31 | 18 |

Studiemåned

N = antal randomiserede patienter



**Tabel 3. Effektresultater for XGEVA sammenlignet med zoledronsyre hos patienter med nyligt diagnosticeret multipelt myelom**

|  | **XGEVA**  **(N = 859)** | **Zoledronsyre**  **(N = 859)** |
| --- | --- | --- |
| **Første KRH** | | |
| Antal patienter, som havde KRH'er (%) | 376 (43,8) | 383 (44,6) |
| Mediantid indtil KRH (mdr.) | 22,8 (14,7; IE) | 23,98 (16,56; 33,31) |
| Hazard ratio (95 % CI) | 0,98 (0,85; 1,14) | |
|  | | |
| **Første og efterfølgende KRH** | | |
| Gennemsnitligt antal hændelser/patient | 0,66 | 0,66 |
| Hyppighedsratio (95 % CI) | 1,01 (0,89; 1,15) | |
| Knoglemorbiditetshyppighed pr. år | 0,61 | 0,62 |
|  | | |
| **Første KRH eller HCM** | | |
| Mediantid (mdr.) | 22,14 (14,26; IE) | 21,32 (13,86; 29,7) |
| Hazard ratio (95 % CI) | 0,98 (0,85; 1,12) | |
|  | | |
| **Første stråling på knogle** | | |
| Hazard ratio (95 % CI) | 0,78 (0,53; 1,14) | |
|  | | |
| **Overall survival** | | |
| Hazard ratio (95 % CI) | 0,90 (0,70; 1,16) | |

IE = ikke estimérbar

HCM = hyperkalcæmi af malignitet

Klinisk virkning og sikkerhed hos voksne og knoglemæssigt fuldt udviklede unge med kæmpecelletumorer i knogle

XGEVAs sikkerhed og virkning blev undersøgt i to åbne, enkeltarmede fase II‑studier (studie 5 og 6) med deltagelse af 554 patienter med kæmpecelletumorer i knogle, som enten var ikke‑resekterbare, eller hvor operation ville være forbundet med svær morbiditet og et prospektivt, multicenter, åbent fase IV-studie (studie 7), der gav langsigtet sikkerhedsopfølgning for patienter, som gennemførte studie 6. Patienter fik 120 mg XGEVA subkutant hver 4. uge med en støddosis på 120 mg på dag 8 og 15. Patienter, der seponerede behandling med XGEVA, overgik derefter til sikkerhedsopfølgningsfasen i minimum 60 måneder. Genoptagelse af behandling med XGEVA i løbet af sikkerhedsopfølgningen blev tilladt for patienter, som oprindeligt viste en respons på behandling med XGEVA (fx i tilfælde af recidiverende sygdom).

I studie 5 deltog 37 voksne patienter med histologisk bekræftede, ikke-resekterbare eller recidiverende kæmpecelletumorer i knogle. Studiets primære udfaldsmål var responsrate, defineret som enten mindst 90 % elimination af kæmpeceller i forhold til baseline (eller komplet elimination af kæmpeceller i tilfælde, hvor kæmpeceller udgør < 5 % af tumorcellerne), eller manglende progression af mållæsionen ved radiografisk måling i tilfælde, hvor histopatologi ikke var tilgængelig. Ud af de 35 patienter, der blev inkluderet i effektanalysen, havde 85,7 % (95 % CI: 69,7; 95,2) respons på behandling med XGEVA. Alle 20 patienter (100 %) med histologiske vurderinger opfyldte responskriterierne. Af de resterende 15 patienter havde 10 patienter (67 %) ingen progression af mållæsionen ved radiografisk måling.

I studie 6 deltog 535 voksne eller knoglemæssigt fuldt udviklede unge med kæmpecelletumorer i knogle. Af disse patienter var 28 12‑17 år. Patienter blev tildelt til en af tre kohorter: kohorte 1 omfattede patienter med kirurgisk uhelbredelig sygdom (fx sakrale, spinale eller multiple læsioner, herunder lungemetastaser); kohorte 2 omfattede patienter med kirurgisk helbredelig sygdom, hvis planlagte operation var forbundet med svær morbiditet (fx ledresektion, amputation af ekstremitet eller hemipelvektomi); kohorte 3 omfattede patienter, der tidligere deltog i studie 5 og overgik til dette studie. Det primære mål var at evaluere sikkerhedsprofilen for denosumab hos patienter med kæmpecelletumorer i knogle. Det sekundære udfaldsmål for studiet inkluderede varighed til sygdomsprogression (baseret på investigatorvurdering) for kohorte 1 og andel af patienter uden operation ved 6. måned for kohorte 2.

I kohorte 1 havde 28 af de 260 behandlede patienter (10,8 %) sygdomsprogression ved den endelige analyse. I kohorte 2 var 219 af 238 (92,0 %; 95 % CI: 87,8 %, 95,1 %) evaluerbare patienter, der blev behandlet med XGEVA, ikke opereret ved 6. måned. Af de 239 patienter i kohorte 2, der ved baseline eller i løbet af studiet havde mållæsion, der ikke var lokaliseret i lungerne eller blødt væv, undgik samlet set 82 patienter (34,3 %) operation i studiet. De samlede virkningsresultater hos knoglemæssigt fuldt udviklede unge svarede til de resultater, der blev observeret hos voksne.

I studie 7 deltog 85 voksne patienter, som tidligere deltog i og gennemførte studie 6. Patienter fik lov til at få behandling med denosumab for kæmpecelletumorer i knogle, og alle patienter blev fulgt i 5 år. Det primære mål var at evaluere den langsigtede sikkerhedsprofil for denosumab hos patienter med kæmpecelletumorer i knogle.

Virkning på smerter

I den endelige analyse, kohorte 1 og 2 kombineret, blev der indberettet en klinisk relevant reduktion i værste smerter (dvs. ≥ 2 punkters reduktion i forhold til baseline) hos 30,8 % af de patienter, der havde en risiko (dvs. patienter med score for værste smerter på ≥ 2 ved baseline) inden for 1. uge efter behandlingsstart og ≥ 50 % ved uge 5. Disse forbedringer i smertescore blev opretholdt ved alle efterfølgende evalueringer.

Pædiatrisk population

Det Europæiske Lægemiddelagentur har dispenseret fra kravet om at fremlægge resultaterne af studier med XGEVA i alle undergrupper af den pædiatriske population ved forebyggelse af knoglerelaterede hændelser hos patienter med knoglemetastaser og i undergrupper af den pædiatriske population under 12 år i behandlingen af kæmpecelletumorer i knogle (se pkt. 4.2 for oplysninger om pædiatrisk anvendelse).

I studie 6 blev XGEVA evalueret hos en undergruppe af 28 unge patienter (alder 13‑17 år) med kæmpecelletumorer i knogle. Patienterne havde fuldt udviklet skelet, defineret som mindst 1 fuldt udviklet rørknogle (fx lukket vækstplade i en epifyse i humerus) og en legemsvægt på ≥ 45 kg. Én ung patient med kirurgisk uhelbredelig sygdom (N = 14) havde recidiverende sygdom under første behandling. Tretten af de 14 patienter med kirurgisk helbredelig sygdom, hvis planlagte operation var forbundet med svær morbiditet, var ikke blevet opereret ved 6. måned.

5.2 Farmakokinetiske egenskaber

Absorption

Biotilgængeligheden efter subkutan indgift var 62 %.

Biotransformation

Denosumab er udelukkende sammensat af aminosyrer og kulhydrater ligsom naturligt immunoglobulin, og det er usandsynligt, at det elimineres gennem metaboliske mekanismer i leveren. Metabolisme og elimination forventes at følge de immunoglobulin udskillelsesveje, hvilket fører til nedbrydning til små peptider og de enkelte aminosyrer.

Elimination

Hos patienter med fremskreden cancer, der fik gentagne doser på 120 mg hver 4. uge, blev der observeret en omtrent fordoblet akkumulering af serumkoncentrationerne af denosumab, og steady state blev opnået efter 6 måneder, svarende til en tidsuafhængig farmakokinetik. Hos patienter med multipelt myelom, som fik 120 mg hver 4. uge, varierede median dalværdi med mindre end 8 % mellem 6. og 12. måned. Hos patienter med kæmpecelletumorer i knogle, der fik 120 mg hver 4. uge med en støddosis på dag 8 og 15, blev steady state­‑niveauerne nået inden for den første behandlingsmåned. Mellem uge 9 og uge 49 vekslede median­minimumsniveauerne med under 9 %. For de patienter, der seponerede behandling med 120 mg hver 4. uge, var den gennemsnitlige halveringstid 28 dage (inden for intervallet 14 til 55 dage).

En farmakokinetisk populationsanalyse viste ingen klinisk signifikante ændringer i den systemiske eksponering for denosumab ved steady state, hvad angår alder (18 til 87 år), race/etnisk tilhørsforhold (sort, latinamerikansk, asiatisk og kaukasisk), køn eller typen af solid tumor eller patienter med multipelt myelom. Stigende legemsvægt var forbundet med reduktion i den systemiske eksponering og omvendt. Ændringerne blev ikke anset for at være klinisk signifikante, da de farmakodynamiske virkninger baseret på markører for knogleomsætning var konsekvente på tværs af et bredt interval af legemsvægt.

Linearitet/non‑linearitet

Denosumab udviste nonlineær farmakokinetik over et bredt dosisinterval, men omtrent dosisproportionelle stigninger ved eksponering for doser på 60 mg (eller 1 mg/kg) og derover. Nonlineariteten skyldes sandsynligvis en saturabel, målmedieret elimineringsvej ved lave koncentrationer.

Nedsat nyrefunktion

I studier med denosumab (60 mg, n = 55 og 120 mg, n = 32) med patienter, som ikke havde fremskreden cancer, men forskellige grader af nedsat nyrefunktion, herunder patienter i dialyse, havde graden af nyrefunktionsnedsættelsen ingen indvirkning på denosumabs farmakokinetik. Det er således ikke nødvendigt at justere dosis ved nedsat nyrefunktion. Det er ikke nødvendigt at monitorere nyrefunktionen ved behandling med XGEVA.

Nedsat leverfunktion

Der blev ikke udført noget specifikt studie med patienter med nedsat leverfunktion. Generelt elimineres monoklonale antistoffer ikke gennem metaboliske mekanismer i leveren. Farmakokinetikken for denosumab forventes ikke at være påvirket af en nedsat leverfunktion.

Ældre

Der blev ikke observeret nogen overordnede forskelle i sikkerhed eller virkning mellem geriatriske og yngre patienter. Kontrollerede kliniske studier med XGEVA hos patienter over 65 år med fremskreden malignitet med involvering af knogle viste samme virkning og sikkerhed hos ældre og yngre patienter. Dosisjustering til ældre patienter er ikke nødvendig.

Pædiatrisk population

Hos knoglemæssigt fuldt udviklede unge (12‑17 år) med kæmpecelletumorer i knogle, som fik 120 mg hver 4. uge med en støddosis på dag 8 og 15, svarede farmakokinetikken for denosumab til den, der blev observeret hos voksne patienter med kæmpecelletumorer i knogle.

5.3 Non-kliniske sikkerhedsdata

Da den biologiske aktivitet af denosumab hos dyr er specifik for ikke-humane primater, blev der brugt genetisk manipulerede (knockout) mus eller andre biologiske hæmmere af RANK-/RANKL-banen, for eksempel OPG‑Fc og RANK‑Fc, til at undersøge de farmakodynamiske egenskaber for denosumab hos gnavermodeller.

I musemodeller af knoglemetastaser af østrogen receptorpositiv og -negativ human brystcancer, prostatacancer og ikke‑småcellet lungecancer nedsatte OPG‑Fc osteolytiske, osteoblastiske og osteolytiske/osteoblastiske læsioner, forsinkede dannelsen af *de novo* knoglemetastaser og reducerede den skeletale tumorvækst. Når OPG‑Fc blev kombineret med hormonel behandling (tamoxifen) eller kemoterapi (docetaxel) på disse modeller, var der en additiv hæmning af skeletal tumorvækst ved henholdsvis bryst- og prostatacancer eller lungecancer. I en musemodel af induktion af mammatumorer reducerede RANK‑Fc hormoninduceret proliferation i mammaepithel og forsinkede tumordannelsen.

Standardtest til undersøgelse af denosumabs genotoksiske potentiale er ikke blevet evalueret, da sådanne test ikke er relevante for dette molekyle. Som følge af denosumabs beskaffenhed er det dog usandsynligt, at det har noget genotoksisk potentiale.

Denosumabs karcinogene potentiale er ikke blevet undersøgt i langsigtede dyrestudier.

I undersøgelser af toksiciteten efter enkelte og gentagne doser til cynomolgusaber havde doser, der medførte 2,7 til 15 gange større systemisk eksponering end den anbefalede humane dosis, ingen virkning på den kardiovaskulære fysiologi eller på hanners eller hunners fertilitet og udløste ingen specifik toksicitet i målorganer.

I et studie med cynomolgusaber, der fik denosumab i den periode, der svarer til første trimester, inducerede doser af denosumab, som medførte en 9 gange større systemisk eksponering end den anbefalede humane dosis, ingen maternel toksicitet eller fosterskade i en periode svarende til det første trimester, omend lymfeknuder hos fosteret ikke blev undersøgt.

I et andet studie med cynomolgusaber, der fik denosumab under hele drægtigheden med systemiske eksponeringer, der var 12 gange højere end ved den humane dosis, var der øget forekomst af dødfødsler og postnatal mortalitet; unormal knoglevækst medførte nedsat knoglestyrke, reduceret hæmatopoiese og forkert tandstilling, manglende perifere lymfeknuder samt nedsat neonatal vækst. Der blev ikke fastlagt et niveau for ingen observeret reproduktionsmæssig virkning. 6 måneder efter fødslen viste de knoglerelaterede ændringer bedring, og tandfrembruddet var ikke påvirket. Dog vedvarede effekterne på lymfeknuder og forkert tandstilling, og der blev observeret minimal til moderat mineralisering i flere væv hos et enkelt dyr (relation til behandlingen uvis). Der var ingen tegn på maternel skade inden fødslen; i sjældne tilfælde optrådte der uønskede virkninger hos moderen under fødslen. Udvikling af mælkekirtlerne hos mødrene var normal.

I non-kliniske undersøgelser af knoglekvaliteten hos aber i langtidsbehandling med denosumab var reduktion i knogleomsætningen forbundet med en forbedring af knoglestyrken og normal knoglehistologi.

Hos hanmus, der var genetisk manipulerede til at udtrykke huRANKL (”knockin”‑mus), og som blev udsat for transkortikal fraktur, forsinkede denosumab fjernelsen af brusk og remodelleringen af frakturcallus sammenlignet med kontrolgruppen, mens den biomekaniske styrke ikke var negativt påvirket.

I non-kliniske studier havde knockout mus, som manglede RANK eller RANKL, ingen mælkeproduktion på grund af hæmmet maturation af mælkekirtlen (udvikling af den lobulo‑alveolære kirtel under drægtighed) og udviste forringet dannelse af lymfeknuder. Neonatale knockout RANK/RANKL-mus udviste nedsat kropsvægt, reduceret knoglevækst, ændrede vækstplader og manglende tandfrembrud. Reduceret knoglevækst, ændrede vækstplader og forringet tandfrembrud blev også observeret i undersøgelser af neonatale rotter, som fik indgift af RANKL-hæmmere. Disse ændringer var delvis reversible, når dosering af RANKL-hæmmerne blev seponeret. Yngre primater, der fik doser af denosumab, som var 2,7 og 15 gange (10 og 50 mg/kg dosis) den kliniske eksponering, havde anormale vækstplader. Behandling med denosumab kan således nedsætte knoglevæksten hos børn med åbne vækstplader og hæmme frembruddet af tænder.

**6. FARMACEUTISKE OPLYSNINGER**

6.1 Hjælpestoffer

Hætteglas

Iseddikesyre\*

Natriumhydroxid (til justering af pH)\*

Sorbitol (E420)

Polysorbat 20

Vand til injektionsvæsker

\* Acetatbuffer dannes ved at blande iseddikesyre med natriumhydroxid

Fyldt injektionssprøjte

Iseddikesyre\*

Natriumhydroxid (til justering af pH)\*

Sorbitol (E420)

L‑phenylalaninǂ

Polysorbat 20

Vand til injektionsvæsker

\* Acetatbuffer dannes ved at blande iseddikesyre med natriumhydroxid

ǂ Kun i den fyldte injektionssprøjte med en enkelt dosis med 120 mg denosumab i 1,0 ml opløsning

**6.2 Uforligeligheder**

Da der ikke foreligger studier vedrørende eventuelle uforligeligheder, må dette lægemiddel ikke blandes med andre lægemidler.

**6.3 Opbevaringstid**

Hætteglas

4 år.

Fyldt injektionssprøjte

3 år.

Efter at XGEVA er taget ud af køleskabet, kan det opbevares ved stuetemperatur (op til 25 °C) i op til 30 dage i den originale beholder. Det må ikke sættes tilbage i køleskabet. Produktet skal anvendes inden for dette tidsrum på 30 dage.

**6.4 Særlige opbevaringsforhold**

Opbevares i køleskab (2 °C – 8 °C).

Må ikke nedfryses.

Opbevar hætteglasset eller den fyldte injektionssprøjte i den ydre karton for at beskytte mod lys.

**6.5 Emballagetype og pakningsstørrelser**

Hætteglas

1,7 ml opløsning i et engangshætteglas (type I-glas) med prop (fluoropolymer‑belagt elastomer) og forsegling (aluminium) med flipoff‑hætte.

Pakningsstørrelser med 1, 3 eller 4 hætteglas.

Fyldt injektionssprøjte

1 ml opløsning i en fyldt injektionssprøjte til engangsbrug fremstillet af type I-glas med stempel (brombutylelastomer) og 27 gauge kanyle i rustfrit stål med automatisk kanylebeskyttelse.

Pakningsstørrelser med 1, 3 eller 4 fyldte injektionssprøjter med kanylebeskyttelse.

Ikke alle pakningsstørrelser er nødvendigvis markedsført.

**6.6 Regler for bortskaffelse og anden håndtering**

* + - * Kartonen indeholder en indlægsseddel med fulde instruktioner vedrørende anvendelse og håndtering.
* Opløsningen med XGEVA skal inden indgift inspiceres visuelt. Injektionsvæsken kan indeholde spormængder af gennemsigtige til hvide proteinlignende partikler. Injektionsvæsken må ikke injiceres, hvis den er grumset, misfarvet eller indeholder mange partikler eller fremmedlegemer.
* Må ikke omrystes.
* For at undgå ubehag på injektionsstedet bør hætteglasset eller den fyldte injektionssprøjte have opnået stuetemperatur (op til 25 °C) inden injektion, og injektionsvæsken bør injiceres langsomt.
* Hele indholdet af hætteglasset eller den fyldte injektionssprøjte skal injiceres.
* Hvis hætteglasset anvendes, anbefales det at bruge en 27 gauge kanyle til indgift af denosumab.
* Kanylen må ikke genindføres i hætteglasset.

Ikke anvendt lægemiddel samt affald heraf skal bortskaffes i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

Amgen Europe B.V.

Minervum 7061,

4817 ZK Breda,

Holland

**8. MARKEDSFØRINGSTILLADELSESNUMMER (-NUMRE)**

EU/1/11/703/001

EU/1/11/703/002

EU/1/11/703/003

EU/1/11/703/004

EU/1/11/703/005

EU/1/11/703/006

**9. DATO FOR FØRSTE MARKEDSFØRINGSTILLADELSE/FORNYELSE AF TILLADELSEN**

Dato for første markedsføringstilladelse: 13. juli 2011

Dato for seneste fornyelse: 4. april 2016

**10. DATO FOR ÆNDRING AF TEKSTEN**

Yderligere oplysninger om dette lægemiddel findes på Det Europæiske Lægemiddelagenturs hjemmeside <http://www.ema.europa.eu/> og på Lægemiddelstyrelsens hjemmeside <http://www.laegemiddelstyrelsen.dk>.

**BILAG II**

**A. FREMSTILLERE AF DET BIOLOGISK AKTIVE STOF OG FREMSTILLERE ANSVARLIGE FOR BATCHFRIGIVELSE**

**B. BETINGELSER ELLER BEGRÆNSNINGER VEDRØRENDE UDLEVERING OG ANVENDELSE**

**C. ANDRE FORHOLD OG BETINGELSER FOR MARKEDSFØRINGSTILLADELSEN**

**D. BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET**

A. FREMSTILLERE AF DET BIOLOGISK AKTIVE STOF OG FREMSTILLERE ANSVARLIGE FOR BATCHFRIGIVELSE

Navn og adresse på fremstillerne af det biologisk aktive stof

Amgen Singapore Manufacturing

1 Tuas View Drive

Singapore 637026

Immunex Rhode Island Corporation

40 Technology Way

West Greenwich

Rhode Island, 02817

USA

Navn og adresse på de fremstillere, der er ansvarlige for batchfrigivelse

Amgen Europe B.V.

Minervum 7061,

4817 ZK Breda,

Holland

Amgen Technology (Ireland) Unlimited Company

Pottery Road

Dun Laoghaire

Co Dublin

Irland

Amgen NV

Telecomlaan 5-7

1831 Diegem

Belgien

På lægemidlets trykte indlægsseddel skal der anføres navn og adresse på den fremstiller, som er ansvarlig for frigivelsen af den pågældende batch.

B. BETINGELSER ELLER BEGRÆNSNINGER VEDRØRENDE UDLEVERING OG ANVENDELSE

Lægemidlet må kun udleveres efter ordination på en recept udstedet af en begrænset lægegruppe (se bilag I: Produktresumé; pkt. 4.2).

C. ANDRE FORHOLD OG BETINGELSER FOR MARKEDSFØRINGSTILLADELSEN

* **Periodiske, opdaterede sikkerhedsindberetninger (PSUR’er)**

Kravene for fremsendelse af PSUR’er for dette lægemiddel fremgår af listen over EU‑referencedatoer (EURD list), som fastsat i artikel 107c, stk. 7, i direktiv 2001/83/EF, og alle efterfølgende opdateringer offentliggjort på Det Europæiske Lægemiddelagenturs hjemmeside <http://www.ema.europa.eu>.

D. BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET

* **Risikostyringsplan (RMP)**

Indehaveren af markedsføringstilladelsen skal udføre de påkrævede aktiviteter og foranstaltninger vedrørende lægemiddelovervågning, som er beskrevet i den godkendte RMP, der fremgår af modul 1.8.2 i markedsføringstilladelsen, og enhver efterfølgende godkendt opdatering af RMP.

En opdateret RMP skal fremsendes:

* på anmodning fra Det Europæiske Lægemiddelagentur.
* når risikostyringssystemet ændres, særlig som følge af, at der er modtaget nye oplysninger, der kan medføre en væsentlig ændring i risk/benefit-forholdet, eller som følge af, at en vigtig milepæl (lægemiddelovervågning eller risikominimering) er nået.
* **Yderligere risikominimeringsforanstaltninger**

Indehaveren af markedsføringstilladelsen skal sikre, at der implementeres et patientkort vedrørende osteonekrose i kæben.

BILAG III

ETIKETTERING OG INDLÆGSSEDDEL

A. ETIKETTERING

**MÆRKNING, DER SKAL ANFØRES PÅ DEN YDRE EMBALLAGE**

**KARTON MED HÆTTEGLAS**

**1. LÆGEMIDLETS NAVN**

XGEVA 120 mg injektionsvæske, opløsning

denosumab

**2. ANGIVELSE AF AKTIVT STOF/AKTIVE STOFFER**

Hvert hætteglas indeholder 120 mg denosumab i 1,7 ml opløsning (70 mg/ml).

**3. LISTE OVER HJÆLPESTOFFER**

Iseddikesyre, natriumhydroxid, sorbitol (E420), polysorbat 20 og vand til injektionsvæsker.

**4. LÆGEMIDDELFORM OG INDHOLD (PAKNINGSSTØRRELSE)**

Injektionsvæske, opløsning.

1 engangshætteglas

3 engangshætteglas

4 engangshætteglas

**5. ANVENDELSESMÅDE OG ADMINISTRATIONSVEJ(E)**

Læs indlægssedlen inden brug.

Subkutan anvendelse.

Må ikke omrystes.

**6. SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN**

Opbevares utilgængeligt for børn.

**7. EVENTUELLE ANDRE SÆRLIGE ADVARSLER**

**8. UDLØBSDATO**

EXP

**9. SÆRLIGE OPBEVARINGSBETINGELSER**

Opbevares i køleskab.

Må ikke nedfryses.

Opbevar hætteglasset i den ydre karton for at beskytte mod lys.

**10. EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENT LÆGEMIDDEL SAMT AFFALD HERAF**

**11. NAVN OG ADRESSE PÅ INDEHAVEREN AF MARKEDSFØRINGSTILLADELSEN**

Amgen Europe B.V.

Minervum 7061,

4817 ZK Breda,

Holland

**12. MARKEDSFØRINGSTILLADELSESNUMMER (-NUMRE)**

EU/1/11/703/001 – 1 engangshætteglas

EU/1/11/703/002 – 4 engangshætteglas

EU/1/11/703/003 – 3 engangshætteglas

**13. BATCHNUMMER**

Lot

**14. GENEREL KLASSIFIKATION FOR UDLEVERING**

**15. INSTRUKTIONER VEDRØRENDE ANVENDELSEN**

**16. INFORMATION I BRAILLESKRIFT**

Fritaget fra krav om brailleskrift.

**17 ENTYDIG IDENTIFIKATOR – 2D-STREGKODE**

Der er anført en 2D-stregkode, som indeholder en entydig identifikator.

**18. ENTYDIG IDENTIFIKATOR – MENNESKELIGT LÆSBARE DATA**

PC

SN

NN

**MINDSTEKRAV TIL MÆRKNING PÅ SMÅ INDRE EMBALLAGER**

**ETIKET PÅ HÆTTEGLAS**

**1. LÆGEMIDLETS NAVN OG ADMINISTRATIONSVEJ(E)**

XGEVA 120 mg injektionsvæske

denosumab

s.c.

**2. ADMINISTRATIONSMETODE**

**3. UDLØBSDATO**

EXP

**4. BATCHNUMMER**

Lot

**5. INDHOLD ANGIVET SOM VÆGT, VOLUMEN ELLER ANTAL DOSER**

1,7 ml

**6. ANDET**

MÆRKNING, DER SKAL ANFØRES PÅ DEN YDRE EMBALLAGE

KARTON MED FYLDT INJEKTIONSSPRØJTE

1. LÆGEMIDLETS NAVN

XGEVA 120 mg injektionsvæske, opløsning i fyldt injektionssprøjte

denosumab

2. ANGIVELSE AF AKTIVT STOF/AKTIVE STOFFER

1 ml fyldt injektionssprøjte indeholder 120 mg denosumab (120 mg/ml).

3. LISTE OVER HJÆLPESTOFFER

Iseddikesyre, natriumhydroxid, sorbitol (E420), L‑phenylalanin, polysorbat 20 og vand til injektionsvæsker. Indeholder phenylalanin, se indlægssedlen for yderligere oplysninger.

4. LÆGEMIDDELFORM OG INDHOLD (PAKNINGSSTØRRELSE)

Injektionsvæske, opløsning.

1 fyldt injektionssprøjte til engangsbrug med automatisk kanylebeskyttelse.

3 fyldte injektionssprøjter til engangsbrug med automatisk kanylebeskyttelse.

4 fyldte injektionssprøjter til engangsbrug med automatisk kanylebeskyttelse.

5. ANVENDELSESMÅDE OG ADMINISTRATIONSVEJ(E)

Subkutan anvendelse.

Læs indlægssedlen inden brug.

Må ikke omrystes.

6. SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.

7. EVENTUELLE ANDRE SÆRLIGE ADVARSLER

8. UDLØBSDATO

EXP

9. SÆRLIGE OPBEVARINGSBETINGELSER

Opbevares i køleskab.

Må ikke nedfryses.

Opbevar den fyldte injektionssprøjte i den ydre karton for at beskytte mod lys.

10. EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF

11. NAVN OG ADRESSE PÅ INDEHAVEREN AF MARKEDSFØRINGSTILLADELSEN

Amgen Europe B.V.

Minervum 7061,

4817 ZK Breda,

Holland

12. MARKEDSFØRINGSTILLADELSESNUMMER (-NUMRE)

EU/1/11/703/004 1 fyldt injektionssprøjte til engangsbrug med automatisk kanylebeskyttelse

EU/1/11/703/005 3 fyldte injektionssprøjter til engangsbrug med automatisk kanylebeskyttelse.

EU/1/11/703/006 4 fyldte injektionssprøjter til engangsbrug med automatisk kanylebeskyttelse.

13. BATCHNUMMER

Lot

14. GENEREL KLASSIFIKATION FOR UDLEVERING

15. INSTRUKTIONER VEDRØRENDE ANVENDELSEN

16. INFORMATION I BRAILLESKRIFT

XGEVA

17. ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.

18. ENTYDIG IDENTIFIKATOR – MENNESKELIGT LÆSBARE DATA

PC

SN

NN

MINDSTEKRAV TIL MÆRKNING PÅ BLISTER ELLER STRIP

FYLDT INJEKTIONSSPRØJTE I BLISTERPAKNING

1. LÆGEMIDLETS NAVN

XGEVA 120 mg injektionsvæske

denosumab

2. NAVN PÅ INDEHAVEREN AF MARKEDSFØRINGSTILLADELSEN

Amgen Europe B.V.

3. UDLØBSDATO


EXP

4. BATCHNUMMER

Lot

5. ANDET

s.c.



MINDSTEKRAV TIL MÆRKNING PÅ SMÅ INDRE EMBALLAGER

ETIKET TIL FYLDT INJEKTIONSSPRØJTE MED KANYLEBESKYTTELSE

1. LÆGEMIDLETS NAVN OG ADMINISTRATIONSVEJ(E)

XGEVA 120 mg injektionsvæske

denosumab

s.c.

2. ADMINISTRATIONSMETODE

3. UDLØBSDATO

EXP

4. BATCHNUMMER

Lot

5. INDHOLD ANGIVET SOM VÆGT, VOLUMEN ELLER ENHEDER

1 ml

6. ANDET

B. INDLÆGSSEDDEL

**Indlægsseddel: Information til patienten**

XGEVA 120 mg injektionsvæske, opløsning

denosumab

**Læs denne indlægsseddel grundigt, inden du begynder at bruge dette lægemiddel, da den indeholder vigtige oplysninger.**

1. Gem indlægssedlen. Du kan få brug for at læse den igen.
2. Spørg lægen, apotekspersonalet eller sygeplejersken, hvis der er mere, du vil vide.
3. Lægen har ordineret XGEVA til dig personligt. Lad derfor være med at give lægemidlet til andre. Det kan være skadeligt for andre, selvom de har de samme symptomer, som du har.
4. Kontakt lægen, apotekspersonalet eller sygeplejersken, hvis du får bivirkninger, herunder bivirkninger, som ikke er nævnt i denne indlægsseddel. Se afsnit 4.
5. Din læge vil udlevere et patientkort til dig, der indeholder vigtige sikkerhedsoplysninger, du skal være opmærksom på inden og under din behandling med XGEVA.

Se den nyeste indlægsseddel på [www.indlaegsseddel.dk](http://www.indlaegsseddel.dk)

**Oversigt over indlægssedlen**

1. Virkning og anvendelse
2. Det skal du vide, før du begynder at bruge XGEVA
3. Sådan skal du bruge XGEVA
4. Bivirkninger
5. Opbevaring
6. Pakningsstørrelser og yderligere oplysninger

**1. Virkning og anvendelse**

XGEVA indeholder denosumab, som er et protein (et monoklonalt antistof). Det virker ved at forsinke knogledestruktion på grund af kræft, som breder sig til knoglerne (knoglemetastaser), eller på grund af kæmpecelletumorer i knogle.

XGEVA bruges til voksne personer med fremskreden kræft for at forebygge alvorlige komplikationer på grund af knoglemetastaser (for eksempel knoglebrud, tryk på rygmarven eller behov for strålebehandling eller operation).

XGEVA bruges også til behandling af kæmpecelletumorer i knogle, der ikke kan behandles kirurgisk, eller hvor en operation ikke er den bedste løsning, hos voksne og unge, hvis knogler er færdige med at vokse.

**2. Det skal du vide, før du begynder at bruge XGEVA**

**Brug ikke XGEVA**

* hvis du er allergisk over for denosumab eller et af de øvrige indholdsstoffer i dette lægemiddel (angivet i afsnit 6).

Sundhedspersonalet vil ikke give dig XGEVA, hvis du har et meget lavt niveau af calcium i blodet, som ikke er blevet behandlet.

Sundhedspersonalet vil ikke give dig XGEVA, hvis du har sår efter tand- eller mundkirurgi, der ikke er ophelede.

**Advarsler og forsigtighedsregler**

**Kontakt lægen, før du bruger XGEVA.**

Tilskud af calcium og D-vitamin

Du bør tage tilskud af calcium og D-vitamin, mens du er i behandling med XGEVA, medmindre dit indhold af calcium i blodet er højt. Din læge vil fortælle dig mere om dette. Hvis niveauet af calcium i dit blod er lavt, vil din læge muligvis beslutte at give dig tilskud af calcium, inden du starter i behandling med XGEVA.

Lave calciumniveauer i blodet

Fortæl det straks til din læge, hvis du får muskelspasmer, muskelspjæt eller muskelkramper og/eller oplever følelsesløshed eller prikken i dine fingre eller tæer eller omkring munden og/eller får krampeanfald, bliver forvirret eller besvimer, mens du er i behandling med XGEVA. Det kan være, at du har et lavt niveau af calcium i blodet.

Nedsat nyrefunktion

Fortæl det til din læge, hvis du har eller har haft alvorlige nyreproblemer, nyresvigt eller behov for dialyse. Dette kan øge din risiko for at få et lavt calciumniveau i blodet, især hvis du ikke tager tilskud af calcium.

Problemer med mund, tænder eller kæbe

Der er i almindelige tilfælde (det kan ske for 1 ud af 10 personer) indberettet en bivirkning, der kaldes for osteonekrose i kæben (beskadigelse af knoglen i kæben) hos patienter, der fik injektioner af XGEVA på grund af en kræftrelateret tilstand. Osteonekrose i kæben kan også opstå, efter at behandlingen er afsluttet.

Det er vigtigt at forsøge at undgå, at der opstår osteonekrose i kæben, da det kan være en smertefuld tilstand, som kan være svær at behandle. Der er nogle forsigtighedsregler, du skal følge for at mindske risikoen for, at du får osteonekrose i kæben.

* Fortæl det inden behandlingen til din læge/sygeplejersken (sundhedspersonalet), hvis du har problemer med din mund eller dine tænder. Lægen bør udsætte din behandling, hvis du har sår i munden efter tand- eller mundkirurgi, der ikke er ophelede. Lægen vil muligvis anbefale en tandundersøgelse, inden du starter behandlingen med XGEVA.
* Når du er i behandling, skal du sørge for hele tiden at have god mundhygiejne og gå jævnligt til tandlægen. Hvis du bruger tandprotese, skal du sikre dig, at den passer korrekt.
* Fortæl det til din tandlæge, at du er i behandling med XGEVA, hvis du i øjeblikket får tandbehandling eller skal have en tandoperation (for eksempel udtrækning af tænder), og informér din læge om det.
* Kontakt straks din læge og tandlæge, hvis du får problemer med din mund eller dine tænder, for eksempel løse tænder eller smerter og hævelse, manglende opheling af sår eller sekretion, da det kan være tegn på osteonekrose i kæben.

Patienter, som får kemoterapi og/eller strålebehandling, er i behandling med steroider eller antiangiogene lægemidler (til behandling af kræft), som får lavet en tandoperation, som ikke regelmæssigt går til tandlæge, som har en tandkødssygdom, eller som ryger, kan have øget risiko for at udvikle osteonekrose i kæben.

Usædvanlige brud i lårbenet

Nogle personer har udviklet usædvanlige brud i lårbenet, mens de blev behandlet med XGEVA. Kontakt din læge, hvis du får nye eller usædvanlige smerter i hofte, lyske eller lår.

Høje niveauer af calcium i blodet efter ophør af behandling med XGEVA

Nogle patienter med kæmpecelletumorer i knogle har udviklet høje niveauer af calcium i blodet uger til måneder efter ophør af behandlingen. Din læge vil overvåge, om du får tegn og symptomer på høje niveauer af calcium, efter at du er holdt op med at få XGEVA.

**Børn og unge**

XGEVA anbefales ikke til børn og unge under 18 år, bortset fra unge, som har kæmpecelletumorer i knogle, og hvis knogler er færdige med at vokse. XGEVA er ikke blevet undersøgt hos børn og unge med andre kræftformer, der har bredt sig til knogler.

**Brug af andre lægemidler sammen med XGEVA**

Fortæl det altid til lægen eller apotekspersonalet, hvis du tager andre lægemidler, for nylig har taget andre lægemidler eller planlægger at tage andre lægemidler. Dette gælder også lægemidler, som ikke er købt på recept. Det er især vigtigt, at du fortæller det til din læge, hvis du er i behandling med

* et andet lægemiddel, der indeholder denosumab
* et bisfosfonat

Du bør ikke tage XGEVA sammen med andre lægemidler, der indeholder denosumab, eller bisfosfonater.

**Graviditet og amning**

XGEVA er ikke blevet testet på gravide kvinder. Det er vigtigt at fortælle det til din læge, hvis du er gravid; mener, at du kan være gravid eller planlægger at blive gravid. XGEVA anbefales ikke, hvis du er gravid. Fertile kvinder skal bruge sikre præventionsformer, mens de er i behandling med XGEVA og i mindst 5 måneder efter behandlingen med XGEVA er stoppet.

Fortæl det til lægen, hvis du bliver gravid, mens du er i behandling med XGEVA eller inden for 5 måneder efter behandlingen med XGEVA er stoppet.

Det vides ikke, om XGEVA udskilles i modermælk. Det er vigtigt at fortælle det til din læge, hvis du ammer eller planlægger at amme. Din læge vil så hjælpe dig med at finde ud af, om du skal holde op med at amme eller holde op med at tage XGEVA under hensyntagen til fordelen ved amning for barnet og fordelen for dig ved din anvendelse af XGEVA.

Fortæl det til lægen, hvis du ammer, mens du er i behandling med XGEVA.

Spørg din læge eller apotekspersonalet til råds, før du tager nogen form for medicin.

**Trafik- og arbejdssikkerhed**

XGEVA påvirker ikke eller i ubetydelig grad evnen til at føre motorkøretøj eller betjene maskiner.

**XGEVA indeholder sorbitol**

Dette lægemiddel indeholder 78 mg sorbitol i hvert hætteglas.

**XGEVA indeholder natrium**

Dette lægemiddel indeholder mindre end 1 mmol (23 mg) natrium pr. 120 mg, dvs. det er i det væsentlige natriumfrit.

**3. Sådan skal du bruge XGEVA**

XGEVA skal indgives under ansvar af sundhedspersonale.

Den sædvanlige dosis af XGEVA er 120 mg, der gives én gang hver 4. uge som en enkelt injektion under huden (subkutant). XGEVA vil blive injiceret ind i låret, maven eller en overarm. Hvis du er i behandling for en kæmpecelletumor i knogle, vil du få yderligere en dosis henholdsvis 1 uge og 2 uger efter den første dosis.

Må ikke omrystes.

Du skal også tage tilskud af calcium og D-vitamin, mens du er i behandling med XGEVA, medmindre du har for meget calcium i blodet. Din læge vil fortælle dig mere om dette.

Er du i tvivl, så spørg lægen, apotekspersonalet eller sygeplejersken.

**4. Bivirkninger**

Dette lægemiddel kan som alle andre lægemidler give bivirkninger, men ikke alle får bivirkninger.

**Fortæl det straks til din læge**, hvis du udvikler et eller flere af følgende symptomer, mens du er i behandling med XGEVA (kan ramme flere end 1 ud af 10 personer):

* muskelspasmer, muskelspjæt eller muskelkramper, følelsesløshed i fingre eller tæer eller rundt om munden og/eller krampeanfald, forvirring eller besvimelse. Dette kan være tegn på, at du har et lavt calciumniveau i blodet. Et lavt calciumniveau i blodet kan desuden føre til en ændring i hjerterytmen, der kaldes for QT-forlængelse. Dette kan ses på et elektrokardiogram (ekg).

**Fortæl det straks til din læge og tandlæge**, hvis du får et eller flere af følgende symptomer, mens du er i behandling med XGEVA, eller efter ophør af behandlingen (kan ramme op til 1 ud af 10 personer):

* vedvarende smerter i munden og/eller kæben og/eller hævelse eller manglende opheling af sår i munden eller kæben, sekretion, følelsesløshed eller en følelse af tyngde i kæben eller en tand, der løsner sig, kan være tegn på beskadigelse af knogle i kæben (osteonekrose).

**Meget almindelige bivirkninger** (kan ramme flere end 1 ud af 10 personer):

* smerter i knogler, led og/eller muskler, der sommetider kan være alvorlige,
* stakåndethed,
* diarré.

**Almindelige bivirkninger** (kan ramme op til 1 ud af 10 personer):

* lave fosfatniveauer i blodet (hypofosfatæmi),
* tandudtrækning,
* kraftig svedtendens,
* hos patienter med fremskreden cancer: udvikling af en anden cancerform.

**Ikke almindelige bivirkninger** (kan ramme op til 1 ud af 100 personer):

* høje niveauer af calcium i blodet (hyperkalcæmi) efter ophør af behandlingen hos patienter med kæmpecelletumorer i knogle,
* nye eller usædvanlige smerter i hofte, lyske eller lår (dette kan være et tidligt tegn på et eventuelt brud i lårbenet),
* udslæt der kan forekomme på huden eller som sår i munden (lichenoid lægemiddeludslæt).

**Sjældne bivirkninger** (kan ramme op til 1 ud af 1 000 personer):

* allergiske reaktioner (for eksempel hvæsende vejrtrækning eller vejrtrækningsbesvær, hævelse af ansigt, læber, tunge, hals eller andre kropsdele, udslæt, kløe eller nældefeber på huden). Allergiske reaktioner kan i sjældne tilfælde være alvorlige.

**Ikke kendt** (hyppigheden kan ikke estimeres ud fra forhåndenværende data):

* fortæl det til lægen, hvis du får ørepine, udflåd fra øret og/eller en øreinfektion. Det kan være tegn på knoglebeskadigelse i øret.

**Indberetning af bivirkninger**

Hvis du oplever bivirkninger, bør du tale med din læge, apotekspersonalet eller sygeplejersken. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via det nationale rapporteringssystem anført i [Appendiks V](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx). Ved at indrapportere bivirkninger kan du hjælpe med at fremskaffe mere information om sikkerheden af dette lægemiddel.

**5. Opbevaring**

Opbevar lægemidlet utilgængeligt for børn.

Brug ikke lægemidlet efter den udløbsdato, der står på etiketten og kartonen efter EXP. Udløbsdatoen (EXP) er den sidste dag i den nævnte måned.

Opbevares i køleskab (2 °C – 8 °C).

Må ikke nedfryses.

Opbevar hætteglasset i den ydre karton for at beskytte mod lys.

Hætteglasset kan tages ud af køleskabet, så det får stuetemperatur (op til 25 °C) inden injektion. Dette vil gøre injektionen mere behagelig. Når hætteglasset har fået stuetemperatur (op til 25 °C), må det ikke lægges tilbage i køleskabet og skal bruges inden for 30 dage.

Spørg apotekspersonalet, hvordan du skal bortskaffe lægemiddelrester. Af hensyn til miljøet må du ikke smide lægemiddelrester i afløbet, toilettet eller skraldespanden.

**6. Pakningsstørrelser og yderligere oplysninger**

**XGEVA indeholder:**

* Aktivt stof: denosumab. Hvert hætteglas indeholder 120 mg denosumab i 1,7 ml injektionsvæske (svarende til 70 mg/ml).
* Øvrige indholdsstoffer: iseddikesyre, natriumhydroxid, sorbitol (E420), polysorbat 20 og vand til injektionsvæsker.

**Udseende og pakningsstørrelser**

XGEVA er en injektionsvæske, opløsning (injektion).

XGEVA er en klar, farveløs til let gul opløsning. Det kan indeholde spormængder af gennemsigtige til hvide proteinlignende partikler.

Hver pakning indeholder 1, 3 eller 4 engangshætteglas.

Ikke alle pakningsstørrelser er nødvendigvis markedsført.

**Indehaver af markedsføringstilladelsen og fremstiller**

Amgen Europe B.V.

Minervum 7061,

4817 ZK Breda,

Holland

**Indehaver af markedsføringstilladelse**

Amgen Europe B.V.

Minervum 7061,

4817 ZK Breda,

Holland

**Fremstiller**

Amgen Technology (Ireland) Unlimited Company

Pottery Road

Dun Laoghaire

Co Dublin

Irland

**Fremstiller**

Amgen NV

Telecomlaan 5-7

1831 Diegem

Belgien

Hvis du ønsker yderligere oplysninger om dette lægemiddel, skal du henvende dig til den lokale repræsentant for indehaveren af markedsføringstilladelsen:

|  |  |
| --- | --- |
| **België/Belgique/Belgien**  s.a. Amgen n.v.  Tél/Tel: +32 (0)2 7752711 | **Lietuva**  Amgen Switzerland AG Vilniaus filialas  Tel: +370 5 219 7474 |
| **България**  **Амджен България ЕООД**  Тел.: +359 (0)2 424 7440 | **Luxembourg/Luxemburg**  s.a. Amgen  Belgique/Belgien  Tél/Tel: +32 (0)2 7752711 |
| **Česká republika**  Amgen s.r.o.  Tel: +420 221 773 500 | **Magyarország**  Amgen Kft.  Tel.: +36 1 35 44 700 |
| **Danmark**  Amgen, filial af Amgen AB, Sverige  Tlf: +45 39617500 | **Malta**  Amgen S.r.l.  Italy  Tel: +39 02 6241121 |
| **Deutschland**  Amgen GmbH  Tel.: +49 89 1490960 | **Nederland**  Amgen B.V.  Tel: +31 (0)76 5732500 |
| **Eesti**  Amgen Switzerland AG Vilniaus filialas  Tel: +372 586 09553 | **Norge**  Amgen AB  Tlf: +47 23308000 |
| **Ελλάδα**  Amgen Ελλάς Φαρμακευτικά Ε.Π.Ε.  Τηλ: +30 210 3447000 | **Österreich**  Amgen GmbH  Tel: +43 (0)1 50 217 |
| **España**  Amgen S.A.  Tel: +34 93 600 18 60 | **Polska**  Amgen Biotechnologia Sp. z o.o.  Tel.: +48 22 581 3000 |
| **France**  Amgen S.A.S.  Tél: +33 (0)9 69 363 363 | **Portugal**  Amgen Biofarmacêutica, Lda.  Tel: +351 21 4220606 |
| **Hrvatska**  Amgen d.o.o.  Tel: + 385 (0)1 562 57 20 | **România**  Amgen România SRL  Tel: +4021 527 3000 |
| **Ireland**  Amgen Ireland Limited  Tel: +353 1 8527400 | **Slovenija**  AMGEN zdravila d.o.o.  Tel: +386 (0) 1 585 1767 |
| **Ísland**  Vistor hf.  Sími: +354 535 7000 | **Slovenská republika**  Amgen Slovakia s.r.o.  Tel: +421 2 321 114 49 |
| **Italia**  Amgen S.r.l.  Tel: +39 02 6241121 | **Suomi/Finland**  Amgen AB, sivuliike Suomessa/Amgen AB, filial i Finland  Puh/Tel: +358 (0)9 54900500 |
| **Kύπρος**  C.A. Papaellinas Ltd  Τηλ: +357 22741 741 | **Sverige**  Amgen AB  Tel: +46 (0)8 6951100 |
| **Latvija**  Amgen Switzerland AG Rīgas filiāle  Tel: +371 257 25888 |  |

**Denne indlægsseddel blev senest ændret**

Du kan finde yderligere oplysninger om dette lægemiddel på Det Europæiske Lægemiddelagenturs hjemmeside <http://www.ema.europa.eu/> og på Lægemiddelstyrelsens hjemmeside <http://www.laegemiddelstyrelsen.dk>.

---------------------------------------------------------------------------------------------------------------------------

**Nedenstående oplysninger er til læger og sundhedspersonale:**

* Opløsningen med XGEVA skal inden indgift inspiceres visuelt. Injektionsvæsken kan indeholde spormængder af gennemsigtige til hvide proteinlignende partikler. Injektionsvæsken må ikke injiceres, hvis den er grumset, misfarvet eller indeholder mange partikler eller fremmedlegemer.
* Må ikke omrystes.
* For at undgå ubehag på injektionsstedet bør hætteglasset have opnået stuetemperatur (op til 25 °C) inden injektion, og injektionsvæsken bør injiceres langsomt.
* Hele indholdet af hætteglasset skal injiceres.
* Det anbefales at bruge en 27 gauge kanyle til indgift af denosumab.
* Kanylen må ikke genindføres i hætteglasset.

Ikke anvendt lægemiddel samt affald heraf skal bortskaffes i henhold til lokale retningslinjer.

Indlægsseddel: Information til patienten

XGEVA 120 mg injektionsvæske, opløsning i fyldt injektionssprøjte

denosumab

Læs denne indlægsseddel grundigt, inden du begynder at bruge dette lægemiddel, da den indeholder vigtige oplysninger.

1. Gem indlægssedlen. Du kan få brug for at læse den igen.
2. Spørg lægen, apotekspersonalet eller sygeplejersken, hvis der er mere, du vil vide.
3. Lægen har ordineret XGEVA til dig personligt. Lad derfor være med at give lægemidlet til andre. Det kan være skadeligt for andre, selvom de har de samme symptomer, som du har.
4. Kontakt lægen, apotekspersonalet eller sygeplejersken, hvis du får bivirkninger, herunder bivirkninger, som ikke er nævnt i denne indlægsseddel. Se afsnit 4.
5. Din læge vil udlevere et patientkort til dig, der indeholder vigtige sikkerhedsoplysninger, du skal være opmærksom på inden og under din behandling med XGEVA.

Se den nyeste indlægsseddel på [www.indlaegsseddel.dk](http://www.indlaegsseddel.dk)

Oversigt over indlægssedlen

1. Virkning og anvendelse
2. Det skal du vide, før du begynder at bruge XGEVA
3. Sådan skal du bruge XGEVA
4. Bivirkninger
5. Opbevaring
6. Pakningsstørrelser og yderligere oplysninger

1. Virkning og anvendelse

XGEVA indeholder denosumab, som er et protein (et monoklonalt antistof). Det virker ved at forsinke knogledestruktion på grund af kræft, som breder sig til knoglerne (knoglemetastaser), eller på grund af kæmpecelletumorer i knogle.

XGEVA bruges til voksne personer med fremskreden kræft for at forebygge alvorlige komplikationer på grund af knoglemetastaser (for eksempel knoglebrud, tryk på rygmarven eller behov for strålebehandling eller operation).

XGEVA bruges også til behandling af kæmpecelletumorer i knogle, der ikke kan behandles kirurgisk, eller hvor en operation ikke er den bedste løsning, hos voksne og unge, hvis knogler er færdige med at vokse.

2. Det skal du vide, før du begynder at bruge XGEVA

Brug ikke XGEVA

* hvis du er allergisk over for denosumab eller et af de øvrige indholdsstoffer i dette lægemiddel (angivet i afsnit 6).

Sundhedspersonalet vil ikke give dig XGEVA, hvis du har et meget lavt niveau af calcium i blodet, som ikke er blevet behandlet.

Sundhedspersonalet vil ikke give dig XGEVA, hvis du har sår efter tand- eller mundkirurgi, der ikke er ophelede.

Advarsler og forsigtighedsregler

Kontakt lægen, før du bruger XGEVA.

Tilskud af calcium og D-vitamin

Du bør tage tilskud af calcium og D-vitamin, mens du er i behandling med XGEVA, medmindre dit indhold af calcium i blodet er højt. Din læge vil fortælle dig mere om dette. Hvis niveauet af calcium i dit blod er lavt, vil din læge muligvis beslutte at give dig tilskud af calcium, inden du starter i behandling med XGEVA.

Lave calciumniveauer i blodet

Fortæl det straks til din læge, hvis du får muskelspasmer, muskelspjæt eller muskelkramper og/eller oplever følelsesløshed eller prikken i dine fingre eller tæer eller omkring munden og/eller får krampeanfald, bliver forvirret eller besvimer, mens du er i behandling med XGEVA. Det kan være, at du har et lavt niveau af calcium i blodet.

Nedsat nyrefunktion

Fortæl det til din læge, hvis du har eller har haft alvorlige nyreproblemer, nyresvigt eller behov for dialyse. Dette kan øge din risiko for at få et lavt calciumniveau i blodet, især hvis du ikke tager tilskud af calcium.

Problemer med mund, tænder eller kæbe

Der er i almindelige tilfælde (det kan ske for 1 ud af 10 personer) indberettet en bivirkning, der kaldes for osteonekrose i kæben (beskadigelse af knoglen i kæben) hos patienter, der fik injektioner af XGEVA på grund af en kræftrelateret tilstand. Osteonekrose i kæben kan også opstå, efter at behandlingen er afsluttet.

Det er vigtigt at forsøge at undgå, at der opstår osteonekrose i kæben, da det kan være en smertefuld tilstand, som kan være svær at behandle. Der er nogle forsigtighedsregler, du skal følge for at mindske risikoen for, at du får osteonekrose i kæben.

* Fortæl det inden behandlingen til din læge/sygeplejersken (sundhedspersonalet), hvis du har problemer med din mund eller dine tænder. Lægen bør udsætte din behandling, hvis du har sår i munden efter tand- eller mundkirurgi, der ikke er ophelede. Lægen vil muligvis anbefale en tandundersøgelse, inden du starter behandlingen med XGEVA.
* Når du er i behandling, skal du sørge for hele tiden at have god mundhygiejne og gå jævnligt til tandlægen. Hvis du bruger tandprotese, skal du sikre dig, at den passer korrekt.
* Fortæl det til din tandlæge, at du er i behandling med XGEVA, hvis du i øjeblikket får tandbehandling eller skal have en tandoperation (for eksempel udtrækning af tænder), og informér din læge om det.
* Kontakt straks din læge og tandlæge, hvis du får problemer med din mund eller dine tænder, for eksempel løse tænder eller smerter og hævelse, manglende opheling af sår eller sekretion, da det kan være tegn på osteonekrose i kæben.

Patienter, som får kemoterapi og/eller strålebehandling, er i behandling med steroider eller antiangiogene lægemidler (til behandling af kræft), som får lavet en tandoperation, som ikke regelmæssigt går til tandlæge, som har en tandkødssygdom, eller som ryger, kan have øget risiko for at udvikle osteonekrose i kæben.

Usædvanlige brud i lårbenet

Nogle personer har udviklet usædvanlige brud i lårbenet, mens de blev behandlet med XGEVA. Kontakt din læge, hvis du får nye eller usædvanlige smerter i hofte, lyske eller lår.

Høje niveauer af calcium i blodet efter ophør af behandling med XGEVA

Nogle patienter med kæmpecelletumorer i knogle har udviklet høje niveauer af calcium i blodet uger til måneder efter ophør af behandlingen. Din læge vil overvåge, om du får tegn og symptomer på høje niveauer af calcium, efter at du er holdt op med at få XGEVA.

Børn og unge

XGEVA anbefales ikke til børn og unge under 18 år, bortset fra unge, som har kæmpecelletumorer i knogle, og hvis knogler er færdige med at vokse. XGEVA er ikke blevet undersøgt hos børn og unge med andre kræftformer, der har bredt sig til knogler.

Brug af andre lægemidler sammen med XGEVA

Fortæl det altid til lægen eller apotekspersonalet, hvis du tager andre lægemidler, for nylig har taget andre lægemidler eller planlægger at tage andre lægemidler. Dette gælder også lægemidler, som ikke er købt på recept. Det er især vigtigt, at du fortæller det til din læge, hvis du er i behandling med

* et andet lægemiddel, der indeholder denosumab
* et bisfosfonat

Du bør ikke tage XGEVA sammen med andre lægemidler, der indeholder denosumab, eller bisfosfonater.

Graviditet og amning

XGEVA er ikke blevet testet på gravide kvinder. Det er vigtigt at fortælle det til din læge, hvis du er gravid; mener, at du kan være gravid eller planlægger at blive gravid. XGEVA anbefales ikke, hvis du er gravid. Fertile kvinder skal bruge sikre præventionsformer, mens de er i behandling med XGEVA og i mindst 5 måneder efter behandlingen med XGEVA er stoppet.

Fortæl det til lægen, hvis du bliver gravid, mens du er i behandling med XGEVA eller inden for 5 måneder efter behandlingen med XGEVA er stoppet.

Det vides ikke, om XGEVA udskilles i modermælk. Det er vigtigt at fortælle det til din læge, hvis du ammer eller planlægger at amme. Din læge vil så hjælpe dig med at finde ud af, om du skal holde op med at amme eller holde op med at tage XGEVA under hensyntagen til fordelen ved amning for barnet og fordelen for dig ved din anvendelse af XGEVA.

Fortæl det til lægen, hvis du ammer, mens du er i behandling med XGEVA.

Spørg din læge eller apotekspersonalet til råds, før du tager nogen form for medicin.

Trafik- og arbejdssikkerhed

XGEVA påvirker ikke eller i ubetydelig grad evnen til at føre motorkøretøj eller betjene maskiner.

XGEVA indeholder sorbitol

Dette lægemiddel indeholder 37 mg sorbitol i hver fyldt injektionssprøjte.

XGEVA indeholder natrium

Dette lægemiddel indeholder mindre end 1 mmol (23 mg) natrium pr. 120 mg, dvs. det er i det væsentlige natriumfrit.

XGEVA fyldt injektionssprøjte indeholder phenylalanin

Dette lægemiddel indeholder 6,1 mg phenylalanin i hver fyldt injektionssprøjte.

Phenylalanin kan være skadeligt, hvis du har phenylketonuri (PKU, Føllings sygdom), en sjælden genetisk lidelse, hvor phenylalanin ophobes, fordi kroppen ikke kan fjerne det ordentligt.

3. Sådan skal du bruge XGEVA

Se afsnittet til sidst i denne indlægsseddel for at få oplysninger om, hvordan du skal injicere XGEVA.

Den sædvanlige dosis af XGEVA er 120 mg, der gives én gang hver 4. uge som en enkelt injektion under huden (subkutant). Du kan injicere XGEVA fyldt injektionssprøjte i låret eller maveregionen (bortset fra et område på 5 cm omkring navlen). Den første selvadministration med XGEVA fyldt injektionssprøjte skal ske under opsyn af en sundhedsperson. Hvis en anden giver dig injektionen, kan XGEVA injiceres i låret, maveregionen eller på ydersiden af overarmen. Du eller din omsorgsperson skal oplæres i injektionsteknikker af en sundhedsperson. Hvis du er i behandling for en kæmpecelletumor i knogle, vil du få yderligere en dosis henholdsvis 1 uge og 2 uger efter den første dosis.

Må ikke omrystes.

Du skal også tage tilskud af calcium og D-vitamin, mens du er i behandling med XGEVA, medmindre du har for meget calcium i blodet. Din læge vil fortælle dig mere om dette.

Er du i tvivl, så spørg lægen, apotekspersonalet eller sygeplejersken.

4. Bivirkninger

Dette lægemiddel kan som alle andre lægemidler give bivirkninger, men ikke alle får bivirkninger.

**Fortæl det straks til din læge**, hvis du udvikler et eller flere af følgende symptomer, mens du er i behandling med XGEVA (kan ramme flere end 1 ud af 10 personer):

* muskelspasmer, muskelspjæt eller muskelkramper, følelsesløshed i fingre eller tæer eller rundt om munden og/eller krampeanfald, forvirring eller besvimelse. Dette kan være tegn på, at du har et lavt calciumniveau i blodet. Et lavt calciumniveau i blodet kan desuden føre til en ændring i hjerterytmen, der kaldes for QT-forlængelse. Dette kan ses på et elektrokardiogram (ekg).

**Fortæl det straks til din læge og tandlæge**, hvis du får et eller flere af følgende symptomer, mens du er i behandling med XGEVA, eller efter ophør af behandlingen (kan ramme op til 1 ud af 10 personer):

* vedvarende smerter i munden og/eller kæben og/eller hævelse eller manglende opheling af sår i munden eller kæben, sekretion, følelsesløshed eller en følelse af tyngde i kæben eller en tand, der løsner sig, kan være tegn på beskadigelse af knogle i kæben (osteonekrose).

**Meget almindelige bivirkninger** (kan ramme flere end 1 ud af 10 personer):

* smerter i knogler, led og/eller muskler, der sommetider kan være alvorlige,
* stakåndethed,
* diarré.

**Almindelige bivirkninger** (kan ramme op til 1 ud af 10 personer):

* lave fosfatniveauer i blodet (hypofosfatæmi),
* tandudtrækning,
* kraftig svedtendens,
* hos patienter med fremskreden cancer: udvikling af en anden cancerform.

**Ikke almindelige bivirkninger** (kan ramme op til 1 ud af 100 personer):

* høje niveauer af calcium i blodet (hyperkalcæmi) efter ophør af behandlingen hos patienter med kæmpecelletumorer i knogle,
* nye eller usædvanlige smerter i hofte, lyske eller lår (dette kan være et tidligt tegn på et eventuelt brud i lårbenet),
* udslæt der kan forekomme på huden eller som sår i munden (lichenoid lægemiddeludslæt).

**Sjældne bivirkninger** (kan ramme op til 1 ud af 1 000 personer):

* allergiske reaktioner (for eksempel hvæsende vejrtrækning eller vejrtrækningsbesvær, hævelse af ansigt, læber, tunge, hals eller andre kropsdele, udslæt, kløe eller nældefeber på huden). Allergiske reaktioner kan i sjældne tilfælde være alvorlige.

**Ikke kendt** (hyppigheden kan ikke estimeres ud fra forhåndenværende data):

* fortæl det til lægen, hvis du får ørepine, udflåd fra øret og/eller en øreinfektion. Det kan være tegn på knoglebeskadigelse i øret.

Indberetning af bivirkninger

Hvis du oplever bivirkninger, bør du tale med din læge, apotekspersonalet eller sygeplejersken. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via det nationale rapporteringssystem anført i [Appendiks V](https://www.ema.europa.eu/documents/template-form/qrd-appendix-v-adverse-drug-reaction-reporting-details_en.docx). Ved at indrapportere bivirkninger kan du hjælpe med at fremskaffe mere information om sikkerheden af dette lægemiddel.

5. Opbevaring

Opbevar lægemidlet utilgængeligt for børn.

Brug ikke lægemidlet efter den udløbsdato, der står på etiketten og kartonen efter EXP. Udløbsdatoen (EXP) er den sidste dag i den nævnte måned.

Opbevares i køleskab (2 °C – 8 °C).

Må ikke nedfryses.

Opbevar den fyldte injektionssprøjte i den ydre karton for at beskytte mod lys.

Den fyldte injektionssprøjte kan tages ud af køleskabet, så den får stuetemperatur (op til 25 °C) inden injektion. Dette vil gøre injektionen mere behagelig. Når den fyldte injektionssprøjte har fået stuetemperatur (op til 25 °C), må den ikke lægges tilbage i køleskabet og skal bruges inden for 30 dage.

Spørg apotekspersonalet, hvordan du skal bortskaffe lægemiddelrester. Af hensyn til miljøet må du ikke smide lægemiddelrester i afløbet, toilettet eller skraldespanden.

6. Pakningsstørrelser og yderligere oplysninger

XGEVA indeholder:

* Aktivt stof: denosumab. Hver fyldt injektionssprøjte indeholder 120 mg denosumab i 1 ml opløsning (svarende til 120 mg/ml).
* Øvrige indholdsstoffer: iseddikesyre, natriumhydroxid, sorbitol (E420), L‑phenylalanin, polysorbat 20 og vand til injektionsvæsker.

Udseende og pakningsstørrelser

XGEVA er en injektionsvæske, opløsning (injektion).

XGEVA er en klar, farveløs til let gul opløsning. Det kan indeholde spormængder af gennemsigtige til hvide proteinlignende partikler.

Hver pakning indeholder 1, 3 eller 4 fyldte injektionssprøjter til engangsbrug med kanylebeskyttelse.

Ikke alle pakningsstørrelser er nødvendigvis markedsført.

Indehaver af markedsføringstilladelsen og fremstiller

Amgen Europe B.V.

Minervum 7061,

4817 ZK Breda,

Holland

Indehaver af markedsføringstilladelse

Amgen Europe B.V.

Minervum 7061,

4817 ZK Breda,

Holland

Fremstiller

Amgen Technology (Ireland) Unlimited Company

Pottery Road

Dun Laoghaire

Co Dublin

Irland

Fremstiller

Amgen NV

Telecomlaan 5-7

1831 Diegem

Belgien

Hvis du ønsker yderligere oplysninger om dette lægemiddel, skal du henvende dig til den lokale repræsentant for indehaveren af markedsføringstilladelsen:

|  |  |
| --- | --- |
| België/Belgique/Belgien  s.a. Amgen n.v.  Tél/Tel: +32 (0)2 7752711 | Lietuva  Amgen Switzerland AG Vilniaus filialas  Tel: +370 5 219 7474 |
| България  Амджен България ЕООД  Тел.: +359 (0)2 424 7440 | Luxembourg/Luxemburg  s.a. Amgen  Belgique/Belgien  Tél/Tel: +32 (0)2 7752711 |
| Česká republika  Amgen s.r.o.  Tel: +420 221 773 500 | Magyarország  Amgen Kft.  Tel.: +36 1 35 44 700 |
| Danmark  Amgen, filial af Amgen AB, Sverige  Tlf: +45 39617500 | Malta  Amgen S.r.l.  Italy  Tel: +39 02 6241121 |
| Deutschland  Amgen GmbH  Tel.: +49 89 1490960 | Nederland  Amgen B.V.  Tel: +31 (0)76 5732500 |
| Eesti  Amgen Switzerland AG Vilniaus filialas  Tel: +372 586 09553 | Norge  Amgen AB  Tlf: +47 23308000 |
| Ελλάδα  Amgen Ελλάς Φαρμακευτικά Ε.Π.Ε.  Τηλ: +30 210 3447000 | Österreich  Amgen GmbH  Tel: +43 (0)1 50 217 |
| España  Amgen S.A.  Tel: +34 93 600 18 60 | Polska  Amgen Biotechnologia Sp. z o.o.  Tel.: +48 22 581 3000 |
| France  Amgen S.A.S.  Tél: +33 (0)9 69 363 363 | Portugal  Amgen Biofarmacêutica, Lda.  Tel: +351 21 4220606 |
| Hrvatska  Amgen d.o.o.  Tel: +385 (0)1 562 57 20 | România  Amgen România SRL  Tel: +4021 527 3000 |
| Ireland  Amgen Ireland Limited  Tel: +353 1 8527400 | Slovenija  AMGEN zdravila d.o.o.  Tel: +386 (0)1 585 1767 |
| Ísland  Vistor hf.  Sími: +354 535 7000 | Slovenská republika  Amgen Slovakia s.r.o.  Tel: +421 2 321 114 49 |
| Italia  Amgen S.r.l.  Tel: +39 02 6241121 | Suomi/Finland  Amgen AB, sivuliike Suomessa/Amgen AB, filial i Finland  Puh/Tel: +358 (0)9 54900500 |
| Kύπρος  C.A. Papaellinas Ltd  Τηλ: +357 22741 741 | Sverige  Amgen AB  Tel: +46 (0)8 6951100 |
| Latvija  Amgen Switzerland AG Rīgas filiāle  Tel: +371 257 25888 |  |

Denne indlægsseddel blev senest ændret

Du kan finde yderligere oplysninger om dette lægemiddel på Det Europæiske Lægemiddelagenturs hjemmeside <http://www.ema.europa.eu/> og på Lægemiddelstyrelsens hjemmeside <http://www.laegemiddelstyrelsen.dk>.

---------------------------------------------------------------------------------------------------------------------------

|  |
| --- |
| Brugervejledning |

|  |  |  |
| --- | --- | --- |
| Lær din fyldte injektionssprøjte med automatisk kanylebeskyttelse at kende | | |
| |  | | --- | |  | | Stempel-  hoved | | Kanyle-  beskyttelsesvinger | | Finger-  greb | | Sprøjte-  cylinder | | Kanylehætte  (kanyle indeni) | |  | |  | | --- | |  | | Stempel- stang | | Stempel | | Etiket | | Inspektions- rude | |

|  |  |
| --- | --- |
| 1. Vigtige oplysninger du skal kende, inden du injicerer XGEVA | |
| Brug af din XGEVA fyldte injektionssprøjte: | |
|  | Det er vigtigt, at du ikke forsøger at give dig selv injektionen, medmindre du er blevet oplært af din læge eller en sundhedsperson. |
|  | XGEVA gives som en injektion i vævet lige under huden (subkutan injektion). |
|  | Brug **ikke** den fyldte injektionssprøjte, hvis kartonen er beskadiget eller forseglingen er brudt. |
|  | Ryst **ikke** den fyldte injektionssprøjte. |
|  | Fjern **ikke** kanylehætten fra den fyldte injektionssprøjte, før du er klar til at give injektionen. |
|  | Brug **ikke** den fyldte injektionssprøjte, hvis den har været tabt på en hård overflade. En del af den fyldte injektionssprøjte kan være gået i stykker, også selvom du ikke kan se det. Brug en ny fyldt injektionssprøjte, hvis du har en, og kontakt lægen eller sundhedspersonalet. |
|  | |
| **Vigtigt:** Opbevar den fyldte injektionssprøjte og kanylebøtten utilgængeligt for børn. | |

|  |  |
| --- | --- |
| 2. Forberedelse til injektion af XGEVA | |
| 2a | Tag fat i den fyldte injektionssprøjte ved at holde om sprøjtecylinderen, og tag den ud af bakken. |
|  | |
|  | Tag **ikke** fat i stempelstangen, fingergrebet eller kanylehætten. |
|  | Tag **ikke** fat i kanylebeskyttelsesvingerne. |
|  | Læg alle ikke-brugte fyldte injektionssprøjter tilbage i køleskabet. |

|  |  |
| --- | --- |
| 2b | Vent i 30 minutter, indtil den fyldte injektionssprøjte har fået stuetemperatur. |
| VENT 30 minutter | |
|  | Lad den fyldte injektionssprøjte varme op på naturlig vis. |
|  | Opvarm den **ikke** med varmt vand eller i mikroovnen eller direkte sollys. |
|  | Ryst **ikke** den fyldte injektionssprøjte på noget tidspunkt. |
|  | Hvis den fyldte injektionssprøjte har stuetemperatur, bliver injektionen mere behagelig. |
|  | Når den fyldte injektionssprøjte har været taget ud af køleskabet for at få stuetemperatur, må den ikke lægges tilbage i køleskabet og skal bruges inden for 30 dage. |

|  |  |
| --- | --- |
| 2c | Find genstandene til injektionen frem, og læg dem på en ren, godt oplyst overflade. |
| |  |  |  | | --- | --- | --- | |  |  | Spritserviet | |  | Plaster | | Kanylebøtte | Vatkugle eller gaze | |  |  | | |
|  | XGEVA fyldt injektionssprøjte (som har stuetemperatur) |
|  | Kanylebøtte |
|  | Spritserviet |
|  | Plaster |
|  | Vatkugle eller gaze |

|  |  |
| --- | --- |
| 3. Klargøring til injektionen | |
| 3a | Inspicer lægemidlet. |
| |  |  | | --- | --- | |  | Lægemiddel | |  | | |
|  | Det skal være klart og farveløst til let gult. |
|  | Det kan indeholde spormængder af gennemsigtige til hvide proteinlignende partikler. |
|  | Det gør ikke noget, hvis der er luftbobler i den fyldte injektionssprøjte. |
|  | Brug **ikke** injektionssprøjten, hvis lægemidlet er grumset, misfarvet eller indeholder mange partikler eller fremmedlegemer. |
|  | |
| **Vigtigt:** Kontakt lægen eller sundhedspersonalet, hvis lægemidlet er grumset, misfarvet eller indeholder mange partikler eller fremmedlegemer. | |

|  |  |
| --- | --- |
| 3b | Kontroller udløbsdatoen (EXP), og inspicer den fyldte injektionssprøjte. |
| |  |  | | --- | --- | |  | Udløbsdato | |  | | |
|  | Brug **ikke** den fyldte injektionssprøjte efter udløbsdatoen. |
|  | Brug **ikke** den fyldte injektionssprøjte, hvis: |
| * kanylehætten mangler eller sidder løst. | |
| * den er revnet eller gået i stykker. | |
| * den har været tabt på en hård overflade. | |
|  | |
| **Vigtigt:** Kontakt lægen eller sundhedspersonalet i alle disse tilfælde. | |

|  |  |
| --- | --- |
| 3c | Foretag injektionen på et af disse steder. |
|  | |
|  | Du kan injicere lægemidlet i låret eller maveregionen (bortset fra et område på 5 cm omkring navlen). |
|  | En anden kan injicere lægemidlet i dit lår, din maveregion eller på ydersiden af din overarm. |
|  | Vask hænder grundigt med vand og sæbe. |
|  | Rens injektionsstedet med en spritserviet. |
|  | Lad huden lufttørre. |
|  | Rør **ikke** ved dette område igen før injektionen. |
|  | |
| **Vigtigt:** Undgå områder med ar eller strækmærker eller hvor huden er øm, rød eller hård eller har blå mærker. | |

|  |
| --- |
| 4. Injektion af XGEVA |
|  |
| **Vigtigt:** Fjern først kanylehætten, når du er helt klar til at injicere (inden for højst 5 minutter), da lægemidlet ellers kan tørre ud. |

|  |  |
| --- | --- |
| 4a | Træk kanylehætten af med en lige bevægelse, mens du holder om den fyldte injektionssprøjtes cylinder. |
|  | |
|  | Drej eller bøj **ikke** kanylehætten. |
|  | Sæt **aldrig** kanylehætten på igen. Det kan beskadige kanylen. |
|  | Lad **intet** berøre kanylen, efter at kanylehætten er taget af. |
|  | Læg **ikke** den fyldte injektionssprøjte uden hætte fra dig på noget sted, når kanylehætten er taget af. |
|  | Prøv **ikke** at skubbe luftbobler ud af den fyldte injektionssprøjte. Det gør ikke noget, at der er luftbobler. |
|  | En dråbe lægemiddel er normalt. |

|  |  |
| --- | --- |
| 4b | Klem om et stykke hud omkring injektionsstedet før injektionen. |
| KLEM | |
|  | |
|  | Klem huden mellem tommel- og pegefinger for at danne en hudfold til injektionen. |
|  | Hvis det er muligt, skal hudfolden helst være ca. 5 cm bred. |

|  |  |
| --- | --- |
| 4c | Indsæt kanylen i huden, mens du holder hudfolden klemt sammen. |
| INDSÆT | |
|  | |
|  | Indsæt kanylen i huden enten vinkelret på eller i en vinkel på 45 grader, mens du holder hudfolden klemt sammen. |
|  | Sæt **ikke** fingeren på stempelstangen, mens du indsætter kanylen, da dette kan medføre tab af lægemiddel. |

|  |  |
| --- | --- |
| 4d | Tryk langsomt stempelhovedet ned, indtil det sidder midt mellem kanylebeskyttelsevingerne. Du kan måske mærke eller høre et "klik". |
| INJICER | |
|  | |
|  | Træk **ikke** stempelstangen tilbage på noget tidspunkt. |
|  | Fjern **ikke** kanylen, før alt lægemiddel er injiceret. |

|  |  |
| --- | --- |
| 4e | Hold trykket på stempelhovedet, og fjern kanylen fra huden. |
| LØFT | |
|  | |
|  | Hold trykket på stempelhovedet, og tag kanylen ud af huden. |
|  | Slip huden, når kanylen er fjernet. |
|  | Fjern langsomt tommelfingeren fra stempelhovedet. Dermed bevæger den tomme fyldte injektionssprøjte sig op, indtil hele kanylen er helt dækket af kanylebeskyttelsen. |
|  | Gnid **ikke** på injektionsstedet. |
|  | Hvis der er blod, så tryk en vatkugle eller et stykke gaze mod injektionsstedet. Sæt eventuelt et plaster på. |

|  |
| --- |
| 5. Afslutning og bortskaffelse af XGEVA |
|  |
| **Vigtigt:** Sæt aldrig kanylehætten på igen. |

|  |  |
| --- | --- |
| 5a | Smid den brugte fyldte injektionssprøjte og kanylehætten i kanylebøtten. |
|  | |
|  | Lægemidler skal bortskaffes i henhold til lokale regler. Spørg apotekspersonalet, hvordan du skal bortskaffe lægemiddelrester. Disse forholdsregler er med til at beskytte miljøet. |
|  | |
| Du må **ikke** aflevere den fyldte injektionssprøjte på genbrugsstationen eller smide den i skraldespanden. | |
|  | Du må **ikke** genbruge den fyldte injektionssprøjte. |